text:
Booshi Wever:
ARUBA TA DEN CRISIS NO DOR DI PANDEMIA SINO PA FALTA DI INTEGRIDAD DEN GOBERNACION!!
PAKICO NO BAY PARLAMENTO Y BAHA MINISTER LOPEZ-TROMP? MIEDO DI KICO TIN?
Den e ultimo simannan gobernacion ta stagna pa motibo cu e ex-minister cu ta ser investiga pa corupcion y abuso di poder, ainda parce ta "call the shots". E gobierno parce di tin mas miedo di e demandanan di e ex-mandatario, cu di tur e condicionnan impone pa Hulanda. E pregunta cardinal ta pakico?
Den varios articulonan UPP a bin ta alerta riba e tantisimo casonan di corupcion y abuso di poder di Otmar Oduber. Pero gobierno POREDmep y Parlamento a prefera di ignora nos advertencia por completo. A prefera di demonisa un di nan propio integrante di partido pa garantisa sobrevivencia di e coalicion POREDmep.
Ta bon pa refresca memoria pa algun di e PORkerianan, dirigi y orkestra pa e ex-mandatario, na Serlimar: otorgamento di e contracto miyonario na un sponsor pa trabou na Sero Teishi, huurmento di un edificio na Pos Chikito for di doño/sponsor di POR, fix-bidding den leasemento di trucknan cu NO tabata necesario, nombracion di un "handlanger" como director pa "wheel & deal" pa fix hopi cos y purba pa tapa nan. No lubida e otorgamento di e proyecto di incenirator chikito na sponsor, cu pa colmo ta hopi mas caro cu e otro compania cu a bid y cu te awe, ya pa mas di un aña, no ta funcionando. Sin papia di e tantismo hendenan cu Otmar Oduber a hinca den Serlimar.
Cu Andin Bikker ta cay den gara di e criminal Otmar, por ser ilustra cu e hecho cu ela haci Otmar PRESIDENTE di e Organo cu ta encarga cu e "fast-track" pa "bouwvergunning". Pa colmo Andin Bikker a sigui cu e mal ehempel di Otmar, firmando e contract pa pone e.o. containernan bieu na Guarda nos Costa (Dakota). Anto na balor di 1.3 miyon y SIN DESTAHO PUBLICO, y cu consentimento di e minister di Finanzas.
E fechorianan aki tabata conoci cerca tanto e ministernan den e gobierno POREDmep, como cerca e parlamentarionan di e Parlamento "NOBO"!! Btw incluso minister Lopez-Tromp. Obviamente ora cu minister Lopez-Tromp a constata e tantismo PORkeria cu tin e.o. den Serlimar, e no por a keda sin actua y bira complice den tur e bagamunderianan aki. "Beter laat dan nooit"!
Ora cu UPP a kere cu porfin a "get rid" di esun cu tabata e criminal principal den tur e PORkerianan aki, ata e Scorpion a bolbe den e scenario y a pone su "popchinan" traha. Enbes cu nos Prome Minister a para banda di esun cu kier a combati corupcion y eherece integridad y bon gobernacion, ata ela bay para banda di e corupto Otmar ATROBE!
Pa colmo awor diripente nos Prome Minister kier bay hunga e rol di heroe, pasobra su persona si lo bay haci investigacion. Kico lo sosode ora cu constata cu e denuncia contra Otmar ta berdad? Su persona lo ta co-culpabel, pasobra a permiti y hasta sostene e abuso di su poder y corupcion. Por ta cu esey ta e motibo cu a hala ilegalmente e ministerio for di sra. Lopez-Tromp? Of por ta cu ora e tuma e mando di e departamento elo tin e oportunidad di sconde posibel informacion cu ta incrimina Otmar y otro coleganan? En todo caso loke nos a ripara ta e afan di e Prome Minister pa crea un "zelfverheerlijking" ala Mike Eman. E tactica di Mike Eman ta conoci, esta purba di desvia atencion di e tantismo corupcion y mal gobernacion cu aparentemente mester continua.
For di principio di juni, ora cu e tera a cuminsa bira cayente bou varios hende liga na Otmar, mester a "get rid" di esun cu ta desemascarando esnan cu ta meti den e PORkerianan aki. Prome Minister a laba man y a declara di no lo mete den un problema di partido POR. E accion aki di nos Prome Minister tabata tin como consecuencia directo cu gobernacion a stagna, meymey di un crisis medico y un crisis cu Hulanda. Si e ta un problema di partido, pakico no a urgi e miembronan di e partido pa retira e minister via Parlamento di inmediato? E dos miembronan di Parlamento por pidi un reunion publico, invita e minister concerni, presente cu pruebanan cu e ta actuando contra e interes di Aruba y core cune per direct!! Eyden pueblo lo por husga pa su mes kende tin razon. Sea e minister a actua corecto, cu merece CONFIANZA of cu e partido POR a cay den e gara criminal di Otmar y pa colmo yuda pa RED y MEP.
Durante weekend e "spindocters" a traha "op volle toeren" pa purba cu "cheap shots" riba facebook pa hustifica e kitamento ilegal di e carteranan di Minister Lopez-Tromp. A base di e poco informacion cu ta sali den publicidad di parti di gobierno, no ta keda nada otro na nos pueblo pa encamina e avenida di rumor y speculacion pa trata na compronde loke ta tumando lugar. Ta bisto sinembargo cu e crisis politico aki tin diferente motibo. Na prome lugar nos por constata cu e gobierno POREDmep NO ta para pa INTEGRIDAD ni pa BON GOBERNACION. Ta hopi cla cu e stul di minister y/o parlamentario ta hopi mas importante cu caba cu corupcion y mal gobernacion! Loke ta bin na mente ta cu e crisis aki tambe lo por tin e proposito pa desvia atencion for di e deliberacion cu ta tumando lugar cu Hulanda y na unda parce cu nos gobierno lo a disidi caba pa entrega nos autonomia. Un autonomia cu ta a base di e derecho inalienabel di autodeterminacion cu NO por ta parti di un negosacion. E derecho aki ta di e pueblo Arubano, y ningun hende por mishi cune y si bo mishi cune bo ta un simpel ENTREGUISTA!
Partido UPP
Booshi Wever
27 di juli 2020


c: text/html

text:
Disclaimer
NGO Plataforma Boneiru i Oranje Fonds ta trata di mantené e website akí lo mihó posibel. Ta diferente inisiadó di trabou i aktividat ta relashoná ku ponementu di gran parti di e informashon riba e website akí. Oranje Fonds ni NGO Plataforma Boneiru no ta responsabel pa eksaktitut di e informashon aki, ni pa e kalidat di e trabounan. P’esei e organisashon no por aseptá ningun responsabilidat den ningun forma òf kantidat, ku por ta resultado di sea uzo di, ni konfiansa den, e informashon ofresé riba e website akí.
Kontenido, diseño i fotografia di e website akí ta propiedat intelektual di Oranje Fonds i terser persona i/o instansha. P’esei no ta pèrmití di kopia, publiká ni kambia nada den (parti di) e website akí

robotstxt: allowed

filter: keep


text:
Datonan di nos forza laboral ta sumamente importante, ya cu nan ta duna un bista di e desaroyonan economico y social di nos pais. Pa e motibo aki, durante di un Censo, ta puntra na tur persona di 14 aña of mas si nan a traha den e siman prome cu e Censo.
E resultadonan di Censo 2020, ta mustra cu dia 1 di oktober 2020, 43.632 persona tabata emplea, 4.111 persona no tabata emplea y tabata buscando trabao y 40.039 persona no tabata activo riba nos mercado laboral, pues nan no tabata emplea y nan no tabata buscando trabao.
Rond mundo, e mercado laboral, a wordo afecta a consecuencia di e pandemia. Pa por haya un mihor bista di e efecto di e pandemia, nos ta compara e resultado di Censo Piloto 2019 cu e Censo 2020.
Entre e Censo Piloto cu a wordo teni na 2019 y e Censo 2020, e tasa di desempleo a subi di 5,2 pa 8,6%. Pa hende homber, e tasa di desempleo a subi di 5,3 na 2019 pa 9,3% na 2020. Pa hende muher esaki tabata 5,2 na 2019 y 8,0% na 2020.
Esnan cu no tabata activo riba nos mercado laboral, a conoce un crecemento substancial. Entre 2019 y 2020, e cantidad di personanan cu no tabata activo riba nos mercado laboral, a crece cu 26,8%. Normalmente, e grupo aki ta consisti di personanan pensiona y personanan cu ta bayendo scol. Na 2020, e personanan cu a bin aserca tabata personanan cu ta wardando pa e trabounan reanuda despues cu e efectonan di COVID-19 pasa.
Tambe a nota, cu a consecuencia di e pandemia e participacion di hende homber y hende muhe riba e mercado laboral a baha considerabelmente, di 70,5 na 2019 pa 58,0% na 2020 pa hende homber y di 60,2 na 2019 pa 51,2% na 2020 pa hende muhe.
Pasobra Aruba ta conta!


text:
WILLEMSTAD – Na Kòrsou ainda no a introdusí e tratado di Nashonnan Uní (NU) pa derechonan pa hende ku hèndikèp. Kaminda minister Hensley Koeiman na ougùstùs 2018 a bisa ku e ke pa e tratado di NU ta bálido na Kòrsou tambe (ko-balides), despues ku puntra ta bin sali ku no a tuma paso ainda.
“Ta un bèrgwensa”, Tine Grigoria-Devid di Sentro Solari, un fundashon ku ta guia hende ku un limitashon funshonal i ta intermediá pa nan haña un funshon adekuá riba merkado laboral, ta bisa. “Esaki mi a bisa ministerio tambe. Mi no ta aseptá e kontesta ku e ko-balides no por pasobra no tin legislashon òf posibilidat di ehekushon. Mester hasi un komienso, no ta bèrdè?”
Koeiman den un reakshon kòrtiku ta laga sa ku ko-balides no ta posibel pasobra no tin un legislashon i posibilidat di ehekushon. “Ta tuma paso si pa drecha e derechonan di hende ku hèndikèp.” Kiko e pasonan aki ta, no ta kla.
E fundashon pa Hende ku Hendikèp i Kuido di Revalidashon (Grupo SGR) ta e ofresedó di mas grandi di kuido di hende ku hèndikèp i revalidashon na Kòrsou. Pero e grupo SGR te aworakí tampoko no ta envolví den e stipulashon di e trayekto di ehekushon di e Tratado di NU. Esei direktor general Henk Kamsteeg ta konfirmá. “Naturalmente nos ke duna nos kontribushon pa mehorá e posishon di persona ku un limitashon.”
Kon ta pará awor na ku Kòrsou ku e pilánan for di e Tratado di NU?
Den e tratado di NU tin pará ku e derechi di biba independiente, bai skol, usa transporte públiko òf traha, ta gobièrnu mester realis’é. Segun Kamsteeg den e área di independensia sigur por logra algu ainda.
“Tin un areglo ku persona ku un limitashon físiko via AVBZ por bini na remarke pa adaptashon na nan kas – pensa riba un asera ku inklinashon, adaptashon di baño – pa nan por biba na kas independientemente.”
FKP (Kas sosial, red.) i e grupo SGR tin kas adaptá, pero sigur no sufisiente. I e habitantenan no por biba ei kompletamente independiente, e ta bisa.
E grupo SGR tin diferente manera di biba pa persona ku un limitashon mental. Tin un lista di espera largu pa e previshonnan aki. E diferensha entre persona den kuido i persona riba lista di espera ta masha grandi. Esakinan no tin kasi nada i ta biba na kas bou di sirkunstansha difísil.
E aksesibilidat di transporte públiko pa hende ku un limitashon ta ‘problemátiko’, Kamsteeg ta laga sa. “Transporte Públiko no ta aksesibel pa persona ku un limitashon. Tin poko transpòrt pa ròlstul, pero muchu poko i e personanan kasi semper mester pag’é nan mes.”
Skol sekundario
Na Kòrsou tin kuater skol básiko pa enseñansa spesial i un skol sekundario. Tòg e pilá aki di e Tratado di NU no ta kumpli, ortopedagogo Angela Lachman ta bisa. Na aña 2012 a manda busk’é for di Hulanda pa stipulá un maneho kla pa e grupo aki. “Mester bini maneho pa e grupo aki, for di nasementu te na morto. Ku e propio guia e muchanan ku hopi problema ku siñamentu por tin un nifikashon berdadero pa komunidat.”
Lachman a trata, ku un plan pa enseñansa mas dirigí riba práktika i un dil ku e parke di bestia lokal pa un tayer sosial, di logra esaki. Tur dos plan despues di shete aña no a logra.
Falta di maneho
Sentro Solari tambe ta dil ku falta di maneho. “Pensa riba supsidio pa kompania ku ta tuma hende ku un limitashon. Òf un quorum, ku kompania grandi mester tin un sierto porsentahe di hende ku un limitashon den servisio. Esei lo yuda hopi”, Grigoria-Devid ta bisa. Sentro Solari aña pasá por a pone diesun hende serka kompania pero den realidat tin hopi hende ku un limitashon ta sinta na kas pòrnada sin trabou.


text:
Katholieke Volkspartij (KVP) a lanta na 1948 ora dr. Moises da Costa Gomez (Dòktor) a bandoná Curaçaosche Rooms Katholieke Partij (CRKP) ku e i Mgr. Verriet na nòmber di Diósesis di Willemstad, a funda na 1935. CRKP pues no ta KVP manera hopi ta pretendé. For di 1945 tenshon entre Dòktor i Diósesis tabata brota. Iglesia tabata kontra e spit haltu ku Dòktor kier a implementá emansipashon. Segun Frater Radulphus: “derechi di voto pa tur hende hòmber mes, Dios sa, kòrda pa hende muhé”. (1) E kiebro ta bira definitivo na 1948 ora Dòktor lanta Nationale Volkspartij. Algun integrante di CRKP a sigi Dòktor i otronan ta funda KVP. Meskos ku CRKP, KVP tabatin bendishon di iglesia.
Despues di elekshon di 1959, KVP a forma Bestuurscollege ku Partido Demokrat (DP). Iglesia ta desaprobá esaki totalmente pasombra DP tabata den su wowo, e enemigu anti-katóliko. Mgr. Holterman ta prohibí KVP sigi usa “katholiek” den su nòmber i despues ku KVP no a kumpli ku su instrukshon, esaki ta bai prensa i deklará ku iglesia no ta sostené KVP mas. Na 1960 KVP ta kambia su nòmber di “Katholieke Volkspartij” pa “Konstructieve Volkspartij” i ta sigi usa e abreviashon “KVP”.
E kambio no a kalma iglesia. E portabos di iglesia, Amigoe di Curaçao, konstantemente tabata tilda KVP di no ta representá katólikonan real pasombra e partido a tribi di bai traha ku DP i forma un “monsterverbond”. E korant, den un editorial ta pidi pa no vota KVP pasombra esaki “lo ta funesto”. (2)
Na 1962 KVP a bai elekshon di Staten i ta saka 0 asiento. Na 1963, elekshon di Eilandsraad, tambe KVP ta saka 0 asiento i KVP despues ta desaparesé. Diósesis ta logra kaba ku KVP, pero for di 1962 a bira opvio ku e forsa di iglesia pa mete direktamente ku polítika a mengua mientras DP durante di e dékadanan ku a sigi a demostrá su enorme forsa elektoral.
Na 1966 Dòktor ta fayesé i Obispado ta ninga pa dera Dòktor den un santana katóliko ounke ku e tabata katóliko. Iglesia tampoko a pordoná Dòktor di a bandoná CRKP. Riba 26 òktober 2007 Pader Amado Römer den Basílika Santa Ana (foto) ta pidi pordon pa e akto kontra di Dòktor.
Willemstad, Kòrsou
1. H. Pieters Kwiers, Ideal Polítiko di Dòktor, 1991 2. Amigoe di Curaçao, 20 mei 1959


text:
Colegio Arubano ta sera pa motibo di casonan dia COVID!
Ayera nochi hopi mayor nan di studiante nan di colegio arubano a ricibi un e-mail bisando cu e scol ta ta sera door cu un docente y par di studiante lo a contagia cu covid..pa kico e instancia nan oficial no a bisa nada? Pa kico tanto misterio? Cuanto caso nobo lo bini dilanti? Lo culpa e restaurant nan atrobe? ta mas fasil pa nan culpa comercio? hopi jammer cu e famoso crisis team aki un biaha mas kier skonde informacion pa comunidad y despues kier pidi comunidad pa coperacion. Prensa ta pidi e famoso crisis team aki pa informacion y jammer e famoso crisis team aki no ta duna ni entrevista ni informacion.
Si bo(so) yiu ta studiante di e scol aki y boso ta sinti cu tin e sintoma nan isola boso mes na cas y pidi pa haci e test


text:
ORANJESTAD — Aunke cu e compania petrolero Citgo no tin mucho experticio den tecnologianan ecologicamente sostenibel, nan ta dispuesto pa inverti den esakinan den un posibel reapertura di e refineria na Aruba. Segun minister di Energia Mike de Meza kier haci uzo di diferente posibilidad, basta cu e operacion di e refineria mester keda viabel si.
Siman pasa na Houston, Texas a gobierno di Aruba firma e MOU cu Citgo, cual ta un compania subsidiario di e compania petrolero Venezolano PDVSA. E idea ta pa no mas tarda cu december yega na un decision pa tuma over e refineria y pa tuma over no mas laat cu maart otro aña.
Ariën Rasmijn den combersacion cu minister De Meza
Gobierno di Aruba for di comienso a duna di conoce cu si habri e refineria atrobe, su deseo lo ta pa haci esaki na un manera mas ecologicamente sostenibel posibel, cu poco emision di gasnan toxico y uzando tecnologianan moderno. Minister De Meza ta splica cu gobierno di Aruba kier pa e refineria opera riba gas en bes di fuel oil y haci uzo di alganan marino pa procesa e emisionnan toxico cu ta sali den productonan nobo.
Tambe uzo di energia solar pa cierto facilidadnan lo por bira un opcion Segun e mandatario, Citgo ya caba ta conoci pa ta un compania cu ta tene su mes estrictamente na maximonan di emision na Merca. Esey segun De Meza ya caba ta mihor cu un compania cu no ta tene su mes na e criterionan aki. Nan lo ta dispuesto pa papia cu gobierno di Aruba y expertonan pa yega na solucionnan cu lo haci e operacion di e refineria na San Nicolas mas limpi.
Autor Ariën Rasmijn


text:
Loke habitantenan kier sa ta cual ta e solucion pa Parkietenbos
Parlamentario Alan Howell den sala di Parlamento durante reunion publico tratando e tema di Parkietenbos y e incinerator chikito, a indica cu e temanan aki no ta algo nobo.
E ta bisa cu varios biaha a papia riba esaki, a sinta den diferente reunion y comision unda varios experto a trece nan ideanan. Ademas e actual minister mes tin riba 20 aña di experiencia y sigur varios di e puntonan presenta durante e reunion di diaranson mainta no ta algo nobo pe. Inclusive, poco tempo atras Alan Howell mesh unto cu e actual minister, e tempo ey lider di fraccion di POR, a bishita diferente luga y a sinta cu diferente instancia pa atende cu e topico di Parkietenbos.
Pa e motibonan aki mes, Howell a tuma e decision di en bes di realisa un serie di pregunta na Minister Lopez-Tromp, a djis pidie lo siguiente: “loke e habitantenan kier haya sa ta ki solucion tin pa Parkietenbos. Henter pueblo di Aruba kier tende esaki”.
E ta conciente cu e actual minister no tin mucho tempo sinta den e stul ey,pero ta keda na su encargo pa haya un solucion pa e problema grandi di Parkietenbos.
“Habitantenan ta sclama, ta bay corte, ta bira malo…ta inaceptabel pa nos hendenan sigui biba den e condicionnan aki. Tin asina hopi experto, gobierno ta bisa cu tin hende central, pero falta apenas 12 luna pa ciudadanonan bay urna electoral unda lo elegi un gobierno nobo y atrobe no tin un solucion pa nan. Con lo por bay den campaña pa trece cambio pa nan forma di biba y nan salud si te na e momentonan aki no a cumpli. Nos ciudadanonan merece respet y nos mester brindanan e solucion cu nan ta bogando pe pa asina hopi aña”, Alan Howell a expresa.
Finalisando el a bisa cu e ta ancioso pa scucha di e minister ki plannan e tin pa dentro di poco e por trece un alivio pa e ciudandanonan aki. E no tin duda cu e minister kier trece un alivio pa e ciudadanonan aki y el lo desea di scucha con el lo bay atende e situacion aki pa e habitantenandi Parkietenbos y vecindario, pa nos isla, pa nos turistanan y pa nos medio ambiente.


text:
KOMUNIKADO KUERPO POLISIAL KÒRSOU Personanan indokumentá a regresá pais di orígen.
KOMUNIKADO DI PRENSA 481 / 2020
2 desèmber 2020
Personanan indokumentá a regresá pais di orígen.
Departamentu di Komunikashon i Prevenshon
Página 1
KUERPO POLISIAL KÒRSOU
Telefòn: 866-6150 • 866-6152 • 866-6153 •
866-6154 • 866-6156 • 866-6158 •
E-mail: pr.polis@polis.cw
Wèpsait: http://www.polis.cw
Facebook : Korps Politie Curaçao
Adrès: Winston Churchillweg z/n • Willemstad • Curaçao
SIRBI I PROTEHÁ
Djamars promé di desèmber 2020 alrededor di 5’or di atardi, 45 persona indokumentá ku
pa algun siman tabata permanesé den baraknan na S.D.K.K., a regresá Venezuela riba un
buelo di repatriashon.
Aparte di e 45 hòmber i muhénan aki, tabatin 82 persona mas di nashonalidat venezolano,
ku a hasi uso di e oportunidat pa bolbe nan pais di orígen riba e buelo aki.
Lamentablemente un grupo 16 indokumentado mas ku tambe ta sera den barak, no por
tabata riba e buelo di ayera, debí ku esakinan a tèst positivo pa Covid-19.
Entre tantu nan ta den isolashon na barak i lo wòrdu pone riba e próksimo buelo di
repatriashon pa Venezuela.


text:
Sera konosí | ministerio di finansa : Asuntunan Fiskal
Publiká riba
13 March 2018
Ministerio di Finansa ta konsistí di departamentunan , servisionan i kompania privá. Kada un ta enkargá ku un tarea ku ta importante den maneho di finansa públiko di pais. Den e seri aki hefe, direktor, sektor general ta splika kiko ta responsabilidat i tarea di nan respektivo departamentu, servisio òf kompania privá, kiko ta su kompromiso ku e instansha ku e ta dirigí i tambe ku pais i kiko ta su retonan ( den konteksto di logro) pa 2018.
Sera konosí | ministerio di finansa : Asuntunan Fiskal Lisa L. Rodirguez, LL.M. sekt or general interino


text:
E centronan ta ubica den e edificionan di scol den e siguiente districtionan:
- San Nicolas – Pieterboer School – 584 0210
- Santa Cruz – Colegio San Hose – 585 2929
- Paradera – Maria Goretti College – 582 7057
- Noord – Scol Basico Washington – 586 2668
- Kudawecha – Scol Basico Kudawecha – 568 0432
- Oranjestad – St Fransiscus College – 582 7073
- Morgenster – Colegio Conrado Coronel – 588 6099
- Pos Chikito – Colegio Santa Famia – 585 2131
- Dakota – Fatima College – 582 0270
Na cabes di cada centro tin un centrum-hoofd/leidster.
Tin un maestro/a cu e function di huiswerk begeleider, esaki no ta duna bijles sino un guia. Tin e lidernan di grupo cu ta encarga cu e guia directo di e muchanan henter e atardi. Tur lider di Traimerdia ta participa continuamente den cursonan di formacion y capacitacion den materianan cu nan ta traha directamente aden y loke ta topiconan general tocante e mihor manera di cuida y guia muchanan.
E modelo di Disciplina Conciente ta e liƱa cira den maneho pedagogico di Traimerdia.
Tur centro tin mesun programa basico y alaves nan mesun cultura. Esaki ta haci cada centro unico riba su mes.
Comemento
Ora mucha ta come na Traimerdia, mayor mes ta percura pa e cuminda y cos di bebe, tambe pa e trece su mesun forki y/of cuchara y beker.


text:
KRALENDIJK – Esther Bernabela, miembro di partido koalishon UPB den Konseho Insular i dòkter na Boneiro, lo trese pregunta djárason aki pa Konseho Insular tokante e akuerdo di prevenshon ku a firma den 2019. E ke boga pa tin sifra ofishal tokante mal uzo di alkohòl i mas kòntròl riba kantidat di establesimentu ku ta bende alkohòl pa desmui e konsekuenshanan negativo ku mal uzo di alkohòl tin riba nos poblashon.
E impakto ku mal uzo di alkohòl tin riba e uzadó, su famia i komunidat kompleto ta grandi, segun Bernabela. Aunke no tin sifra ofishal nos por bisa ku seguridat ku uzo di alkohòl hopi bia ta faktor ku ta kondusí na vários problema sosial i hudisial.
“E efekto di alkoholismo ta devastador pa espesialmente e parti di poblashon di ménos rekurso”, e ta bisa.
Hòmbernan sinta na snèk durante dianan di fiesta no ta un bista inkomun pa Boneiru. Di Rincon te Tera Kòra, den kada bario tin diferente snèk ku ta bishitá ku regularidat. Di konsumo di alkohòl te un partido di dominó, ta posibel na snèk.
Pa hopi hòmber lokal bishitá un snèk ta un kustumber diario. Meskos pa señor H.E. (58 aña):” Na snèk mi ta distraí. Topa mi konosínan i tende loke ta pasa den bario.”
Riba e pregunta kuantu bebida alkohóliko e ta konsumí durante su bishita na snèk E. ta bisa bastante. “Pero esaki no ta un problema. Mi ta bebe ora mi tin sèn. Si sèn kaba mi ta bai kas bai drumi.”
No tin restrikshon
Segun Bernabela e promé kos ku nos tin ku hasi ta rekonosé ku tin un problema.
“Uzo di alkohòl ta sosialmente aseptá. Hopi di nos kustumbernan ta involukrá alkohòl. Parse ku no por tin selebrashon sin bebida alkohóliko. Asta fiesta di mucha tin e biña òf serbes pa e adultonan presente.”
“Tambe por mira e resultado di un merkado liber. Na kada skina di hanchi tin un snèk, no tin niun klase di restrikshon.” Bernabela ta haña ku na kada snèk mester tin un bòrchi ku ta prohibí benta i konsumo di alkohòl na menor di edat.
Énfasis riba konsientisashon.
“Nos no por papia di un problema grandi, paso no tin un investigashon resien ni sifranan ofishal”, segun Christine Alvarez di Mental Health Caribean (MHC). Den mesun rosea e ta bisa ku e uzo di alkohòl bou di hóben ta alarmante. Espesialmente e echo ku e hóben ta kuminsá eksperimentá ku alkohòl na un edat basta yòn i ku bebida stèrki.
Christine Alvarez ta sigui menshoná ku mester pone mas énfasis riba konsientisashon. Den pasado e tabata enkargá ku un kampaña di prevenshon i konsientisashon den kual el a bishitá diferente skol básiko i skol sekundario. Di e manera aki el a alkansá hóben i mayor. Pero awor e tarea aki ta den man di Entidat Públiko Boneiru (EPB).
E ta splika ku Mental Health Caribbean ta ofresé tratamentu pa alkoholismo. E kliente mester bai su dòkter di kas i pidi un karta di referensha i ku esaki e por mèldu na MHC. E tratamentu ta básikamente ambulante i ta involukrá e famia kompletu den e proseso pa rekuperashon.
Responsabilidat di Gobiernu
“Gobièrnu tin responsabilidat pa ku pueblo su salubridat. Den e kuadro aki naturalmente ta tarea di Gobièrnu pa pone medionan disponibel pa prevenshon i konsientisashon di uzo di alkohòl. Band’i esaki Gobièrnu mester bini ku un maneho pa medidanan i restrikshon di e kantidat di snèk”, Bernabela ta bisa


text:
Despues di warda hopi aña, porfin ta asina leu, nos hòspital nobo tei: Curaçao Medical Center. Un hòspital state-of-the-art ku un kuido médiko spesialisá amplio.
Kuido di pashènt den Curaçao Medical Center ta sentral i koordiná, esaki ta nifiká ku tur aktividat den e hòspital ta konektá na otro pa kual motibu e pashènt ta haña un kuido optimal i integral. Di e forma akí ta krea espasio pa apliká alternativa konfiabel i medisina adishonal tambe. Dor di esaki Curaçao Medical Center ta e ofresedó di mas importante di tantu kuido médiko spesialisá komo kuido klíniko altu na Kòrsou.
Ademas nos ke traha di forma sostenibel, kumpli ku e eksigensianan internashonal di kalidat i normanan di seguridat den kua e pashèntnan i seguridat ta para sentral for di un posishon finansiero saludabel pa aportá aktivamente na kontinuashon di desaroyo di Kòrsou.
Aparte di esei nos ta realisá algun funshon altu pa kuido klíniko manera hematologia – onkologia, radioterapia, sirugia neurológiko/ neurologia, laboratorio di kateterisashon, kuido neonatal intesivo i kardeologia pa mucha.
Den e hòspital nobo nos ta traha ku ruta pa asina hasi e proseso pa bo por yega na un departamento mas fásil. Si dado kaso bo bishitá hòspital pa un tratamantu òf pa un atmishon e ora ei bo mester sigui un ruta pa por yega na bo departamento.
Mishon
Nos Mishon ta pa brinda kuido hòspitalario di kalidat haltu pa Kòrsou i nos region.
Nos slogan ta ‘Sirbi ku Amor’. Nos ta traha ku amor i respèt pa restourá, mantené i fortifiká e kalidat di bida di nos pashèntnan.
Nos vishon
Nos ta duna kontenido na nos mishon komo hòspital general ku atenshon hospitalario básiko i di nivel altu. Alabes nos tin atenshon pa diferente disiplina ku un kuido nunka bisto aki na Kòrsou i ku ta duna edukashon médiko i ta hasi tambe investigashon sientífiko.
Nos ta aspirá pa por tin un bon kooperashon i sinkronisashon ku:
- Otro hòspital den region i na Hulanda
- e promé liña (dòkter di kas i partera)
- i tambe e di tres liña manera e kuido na kas i kasnan di kuido.
Den kooperashon ku Advent Hospitaal nos ta ofresé e komunidat di Kòrsou un pakete kompletu di kuido médiko spesialisá. Ademas Curaçao Medical Center tin un aliansa ku sentro médiko universitario, entre nan e Universitair Medisch Centrum Groningen i Erasmus Universitair Medisch Centrum na Hulanda i tambe ku e Fundación Cardioinfantil na Bogotá, Colombia.
Embahador di Amor
Nos embahadornan ta engrandesé e kuido na nos pashèntnan i nan famia. Komo parti di nos tim di CMC, e embahador ta asistí e staf profeshonal (enfermera i médikonan) pa garantisá ku e komodidat di e pashènt, su famia i bishitante ta keda realisá durante su hospitalisashon. Si un pashènt tin pregunta, feedback òf un keho ku e no tatin e oportunidat pa duna un enfermera òf un dòkter, semper e por akudí na e ‘Embahador di Amor’.
Boluntario
Boluntario na CMC
Nos boluntarionan ta un parti vital di e mishon di CMC pa brinda e mihó kuido na tur pashènt. Danki na e dedikashon di nos boluntarionan, nos por realisá e prioridat di CMC, ku ta pa pone e nesesidat di e pashènt na promé luga.
Tur dia boluntarionan di tur edat ta pasa varios ora ku pashènt i bishitantenan den CMC. Boluntarionan ta hunga un ròl esensial den e diferensia pa pashènt i bishitantenan. Nan ta laga e pashènt i bishitante sinti’é na kas i ta brinda servisionan ku otro ora lo no ta disponibel.
Bo ke bira un boluntario na CMC?
Trabou di boluntario ta yenabo ku un sentimentu di satisfakshon enorme. Den e proseso di duna, lo bo risibí hopi mas. Pa nos hòspital, kaminda nos tin atenshon amplio pa nos pashèntnan, nos ta buskando individuonan ku nos por konta riba dje, ku tin kompashon, komprenshon, bon abilidat komunikativo i por hasi tur tarea den nan area di servisio. Tin hopi oportunidat, inkluso asistí pashènt i nan famia, duna informashon i ta un fuente di motivashon na kada momentu ku un persona mester di esaki.
Personanan di tur ámbito di bida ta hasi trabou di boluntario na CMC. Serka nos nan ta eksperiensiá kompaño i un sentido di satisfakshon den e proseso di yuda otro, kumpliendo ku e balor primario di CMC: e nesesidatnan di e pashènt ta na promé lugá.
Tuma kontakto ku nos na communication@cmc.cw pa mas informashon.
Por fabor manda bo informashon pa bira un boluntario na CMC:
Trahadó den kuido médiko ku ke regalá tempu durante e krísis di COVID.
Boluntario general ku tin 3-4 ora pa siman pa dediká den un término mas largu na CMC. Trabou ta enserá guia pa pashènt.


text:
Tourism Corporation Bonaire (TCB) a yama Amado Vrieswijk bon biní bèk na nos isla dia 29 di sèptèmber 2021.
Amado Vrieswijk a partisipá na Kampionato Oropeo Freestyle 2021 na Rhodos, Gresia i a gana e premio máksimo. TCB a yama nos Kampion bon biní ku un regalo komo muestra di apresio pa su entusiasmo i dedikashon na su pashon pa wentsùrf. Boneiru ta yama bo danki ku bo a pone nos riba mapa i bini kas bèk ku e título.
Amado a gana e título di kampion di e kompetensianan di European Freestyle ProTour Theologos 2021 ku a tuma lugá dia 13 di sèptèmber 2021 na Rhodos, Gresia. Awor Amado ta pa un siman bèk na Boneiru pa rekargá i despues e lo kontinuá ku su treinen na Hulanda pa partisipá den klase olímpiko durante e siguiente evento na Fransia for di 22 te 28 di novèmber 2021.
Representantenan di TCB a yam’é bon biní na su yegada na aeropuerto i a entreg’é un obra di arte trahá lokalmente.
Pabien Amado! Boneiru ta orguyoso di bo.


text:
ORANJESTAD – October 3, 2021 – Recientemente e miembronan di Kiwanis Club of Aruba a uni hunto na Marriott Grand Ballroom pa instala e directiva pa e siguiente aña Kiwanistico. E directiva lo tin e responsabilidad di guia y lidera e club pa asina e miembronan por continua cu e bunita trabao di duna yudansa na esnan di nos comunidad cu ta den necesidad.
E instalacion a wordo ehecuta door di Lieutenant Governor Natalie Daal di Kiwanis Club of Piscadera, Curaçao, cu tabata di bishita na Aruba.
E directiva nobo ta consisti di:
● Presidente – Jokoeza Hooplot
● Vice Presidente – Manaaf Badloe
● Secretario – Gay Spellen
● Tesorero – Norma Brinkenberg
● Presidente Saliente – Ingmar Ramharakh
● Director – Tracey Werleman
● Director – Nathalie van der Linde
● Director – Claudine Ho-Kang-You
● Director – Daniel Driessen
● Director – Nanni Larmonie
E miembronan aki a wordo instala, no solamente den presencia di tur e miembronan di Kiwanis Club of Aruba, pero tambe invitadonan distingui di Kiwanis Club of Palm Beach, Kiwanis Club of San Nicolas, Kiwanis Club of Young Professionals Aruba, Quota Club of Aruba y Lions Club of Aruba. E mainta tabata uno increiblemente agradabel, danki na Sr. Chris Kross cu a provee e entretenimiento, Sr. Jair Versprey y Sr. Jersey Isenia cu a canta e himno di Aruba y Curaçao, Sra. Ariana Koolman cu a recita un bunita poema, y Ebby Schwengle cu e fungi como maestro di ceremonia.
E miembronan a tuma un momento pa duna nan respet y honor na defunto miembronan di Kiwanis Club of Aruba, Ray Farro y John Every, cu recientemente a fayece y conhuntamente a duna 100 aña di servicio comunitario.
E Presidente Saliente, Ingmar Ramharakh, prome cu simbolicamente a traspasa su posicion over na e Presidente nobo, a haci uzo di e oportunidad pa expresa un danki special na e directiva saliente pa nan tremendo trabao, y tambe na, Lieutenant
Governor Natalie Daal, y Lieutenant Governor Saliente Patrick Melchiors pa nan guia durante e aña Kiwanistico. Sr. Ramharakh a gradici su sponsors cu a introduci’e den Kiwanis Club of Aruba, es ta Sr. Giantonio Muller y Sra. Indra Pereira. Tambe e tabata tin un gesto di aprecio pa Sra. Aurora Dijkhoff, cu tabata e prome persona pa convence pa postula su mes pa Presidente. Sr. Ramharakh a presenta un premio di ‘Rookie of the Year’ na miembro nobo, Nanni Larmonie, y un premio di ‘Teamwork of the Year’ na un team cu su trabao a resalta: Indra Pereira, Tracey Werleman, Norma Brinkenberg, Ebby Schwengle, Gay Spellen y Nanni Larmonie.
Kiwanis ta un organisacion global cu ta consisti di miembronan boluntario, dedica na mehorando mundo henter, cu un enfoke special riba muchanan cu ta den necesidad. Pa mas informacion di Kiwanis Club of Aruba, por bishita www.kiwanisclubofaruba.org


text:
ortografia
Informashon di Wikipedia.
-
E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Ortografia ta bin for di e palabra Griego ὀpθoYpaφίa (orthographia), cu nifica skirbi corecto. Ortografia ta fiha regla con pa skirbi palabra y con ta uza signo di skirbi.
E palabra ortografia por referi tanto na e manera con pa skirbi un idioma cu ta lenguahe verbal prome ku tur cos como na e manera con ta representa un idioma den forma grafico basa riba convencionnan oficial of aceptacion general.
Tin diferente principio general cu por mantene ora di traha un ortografia. E dosnan mas conoci ta: e principio fonologico y esun etimologico.
Tin pais cu regularmente ta reforma nan ortografia pa esaki cuadra mas cu e cambionan di pronunciacion cu ta tuma lugar den tempo. Algun ehempel di esaki ta e reforma di Aleman na 1996 y e acuerdo di reforma ortografico di Portugues na 1990.
- deskripshon: e totalidat di regla segun kua ta skibi un sierto idioma
informashon
-
aprobá
-
standarisá
-
views: 169
Dutch Caribbean Platform (DCDP)
-
Pa mira e palabra aki usá den konteksto den e biblioteka digital (por ehèmpel den buki i artíkulo), klek riba e siguiente konekshon:
ortografia
anterior/siguiente/buska
Vota
agregá pa: Ruudmar Martes (mas ku 6 aña pasá)
pro: 0
kontra: 0
lingwístiko
-
tipo di palabra: sustantivo
-
kontabel
palabra mas resien
palabra mas mirá


text:
De SGR-Groep
De Stichting voor Gehandicapten- en Revalidatiezorg (De SGR-Groep) a lanta na yanüari 2004 dor di integrashon di e tempu ei Stichting Zorg voor Verstandelijk Gehandicapten i Mgr. P.I. Verriet Revalidatie- en Wooncentrum. Dor di e unifikashon di e dos institutonan di mas grandi, di e tempu ei, ku tabata brinda kuido na personanan desabilitá i kuido di revalidashon na Kòrsou, a bira posibel pa alsa e kalidat di kuido na un nivel mas profeshonal. Tin mas o ménos 600 persona ta traha na De SGR-Groep, repartí na e lokalidatnan na Emmastad, Salsbachweg i e diferente fasilidatnan eksterno di Bibienda i Pasadia ku tambe ta forma parti di De SGR-Groep. De SGR-Groep ta miembro di SFZ (Sichting Federatie Zorginstellingen Nederlandse Antillen).
Kalidat di kuido
De SGR-Groep ta traha den estrecho koperashon ku diferente instituto di kuido renombrá na Hulanda pa por brinda tantu e produktonan di kuido, komo e servisionan di asistensia. Pa garantisá profeshonalismo di su personal, tur trahadó ta haña oportunidat amplio pa sigui desaroyá nan konosementu i talentonan pa medio di kursonan i estudionan.
Sekshon Konhunto ("Overkoepelende deel")
Bou di e Sekshon Konhunto di De SGR-Groep ta kai Direktiva/ Hunta di Direktiva, Staf di sosten di maneho, Sekretariado i Departamentu di Rekurso Humano, Komunikashon & Relashonnan Públiko, Facilities & Real Estate, Finansa & Kontrol i ICT. Huntu e departamentunan aki ta dediká nan mes na fasilitá funshonamentu di e fundashonnan Fundashon Verriet, Revalidatiecentrum i Curacao Orthotics & Prosthetics. Maneho di e edifisionan di De SGR-Groep ta den man di Stichting Beheer Gebouwen.
Den un struktura di organisashon konhunto De SGR ta organisá servisionan di asistensia pa 4 fundashon en total. Banda di Stichting Beheer Gebouwen tin tres fundashon mas ku ta perkurá pa duna forma na e produkto di kuido:
Fundashon Verriet ta brinda fasilidat di bibienda, pasadia i posibilidat pa estadia na kasi 500 persona ku tin un desabilidat físiko i/o mental. Banda di esaki nos tim di trahadó ta pone nan ekspertisio médiko, di siensia di komportashon i paramédiko diariamente na disposishon pa asistí nos klientenan.
Stichting Revalidatiecentrum Curaçao ta brinda kuido i guia spesialisá na adultonan i muchanan ku tin un desabilidat pa motibu di un malesa, aksidente òf un enfermedat for di nasementu.
Curaçao Orthotics & Prosthetics (COP) ta proveé den e nesesidat di medionan ortopédiko i kuido podoterapeútiko pa mehorá postura i moveshon.
De Stichting voor Gehandicapten- en Revalidatiezorg (De SGR-Groep) originated in January 2004 as a result of the integration of the former Stichting Zorg voor Verstandelijk Gehandicapten en het Mgr. P.I. Verriet Revalidatie- en Wooncentrum. By combining the two largest disability and rehabilitation providers on Curaçao, it became possible to raise the quality of care to an increasingly professional level. De SGR-Groep employs about 600 people, spread across the Emmastad, Salsbachweg locations and the various outdoor facilities of the Living and Day Care departments. De SGR-Groep is a member of the SFZ (Stichting Federatie Zorginstellingen Nederlandse Antillen).
Quality of care
De SGR-Groep works closely with the health care product and support services, together with several renowned healthcare institutions in the Netherlands. To ensure the professionalism of the staff, every employee gets the opportunity to further develop his knowledge and talents through courses and training.
Umbrella organization
As part of the operations of De SGR-Groep, the Board of Directors, a policy-supporting staff bureau, the secretariat and departments Human Resources, PR & Communication, Facilities & Real Estate, Finance & Control and ICT are located. Together they give support to the foundations Fundashon Verriet, Revalidatiecentrum and Curaçao Orthotics & Prosthetic. Stichting Beheer Gebouwen is responsible for the management of the buildings of De SGR-Groep.
Within a holding structure, this umbrella organization provides support services for a total of four foundations. In addition to the Stichting Beheer Gebouwen there are three foundations that are designed to offer care:
Fundashon Verriet offers residential facilities, day-care and lodging facilities for around 500 people with physical and / or mental disabilities. In addition, a team of staff provides daily medical, behavioral and paramedical expertise to support care providers.
2. Stichting Revalidatiecentrum Curaçao
Stichting Revalidatiecentrum Curaçao provides specialist treatment and guidance to adults and children who are physically restricted due to illness, accident or congenital disease.
3. Curaçao Orthotics & Prosthetics
Curaçao Orthotics & Prosthetics (COP) provides the need for orthopedic tools and podotherapeutic care to improve posture and movement.


text:
Reakshon riba kobertura resien di ENNIA den medionan di komunikashon
Reakshon riba kobertura resien di ENNIA den medionan di komunikashon
Willemstad/Philipsburg – Komo reakshon riba sierto kobertura resien den medionan di
komunikashon, Centrale Bank van Curaçao en Sint Maarten (CBCS) ke duna e siguiente informashon.
Na komienso di yüli di 2018, riba petishon di CBCS, Korte di Promé Instansia di Kòrsou a dekretá
un areglo di emergensia relashoná ku, entre otro, ENNIA Caribe Leven N.V., ENNIA Caribe Schade
N.V. i ENNIA Caribe Zorg N.V. (ENNIA). Sr. Ansary a apelá e desishon akí via diferente kaso den
korte i a pèrdè tur e kasonan akí. US Bankruptcy Court na New York tambe a rekonosé e areglo di
emergensia i a rechasá Sr. Ansary su defensa kontra esaki. Pues, legitimidat di e areglo di emergensia
ta fuera di duda.
A dekretá e areglo di emergensia kontra dos otro empresa tambe: ENNIA Caribe Holding N.V. i
EC Investment N.V. E dos institutonan akí no tabata bou di supervishon di Banko Sentral i, debí na
esei, ta te despues ku e areglo di emergensia a drenta na vigor, por a haña un bista di magnitut di e
problemanan.
Despues di un investigashon ekstenso, a determiná ku ENNIA a sufri daño na balor di por lo ménos
NAf 700 mion komo resultado di mal maneho di esnan ku poder di desishon (entre otro tim di
maneho) i akshonistanan, kendenan deliberadamente a hasi uso di struktura korporativo notransparente i entidatnan ku no ta bou di supervishon di Banko Sentral. Awor, ENNIA ta eksigiendo
kompensashon di e daño akí via un proseso di responsabilidat den korte
(‘aansprakelijkheidsprocedure’) entamá mediante un petishon entregá dia 11 di òktober 2019. Dia 28
di sèptèmber, 2020, kasi un aña despues, Sr. Ansary a reakshoná, den e proseso akí den korte, riba e
evidensia i e basenan pa e alegashonnan ku a keda presentá den e petishon.
CBCS semper ta dispuesto pa partisipá den negosiashon serio pa yega na un akuerdo. Den e último
añanan, a deliberá ampliamente ku Sr. Ansary na diferente okashon (tantu promé komo despues ku e
areglo di emergensia a drenta na vigor). Sin embargo, te asina leu, Sr. Ansary no a hasi niun intento pa
yega na un proposishon konkreto pa un akuerdo, apesar di a dun’e diferente oportunidat al respekto.
Si Sr. Ansary bin ku un proposishon konkreto i realístiko pa yega na un akuerdo pa kompensashon di
e daño ku ENNIA a sufri, CBCS ta kla pa papia.
Banda di esei, CBCS ta sigui traha duru, huntu ku ENNIA su tim di maneho, pa kumpli ku e mandato
legal pa restrukturá ENNIA.
Willemstad, 30 di sèptèmber di 2020
CENTRALE BANK VAN CURAÇAO EN SINT MAARTEN


text:
ORANJESTAD – Diesdos siman despues di e elekshonnan adelantá riba 25 di yüni ku MEP a gana, e mesun partido ku a pone e promé gabinete Wever-Croes kai, a instalá e gabinete nobo Wever-Croes II. Promé minister Evelyn Wever-Croes tin ‘tur konfiansa’ den e tim nobo.
E huramentashon di e gabinete nobo serka gobernador, a tuma lugá sin prensa aserka pa motibu di e espasio limitá i e medidanan di corona.
Djis despues di e seremonia e mandatarionan nobo ta kore den kolumna pa Bestuurskantoor (sitio di gobièrnu) kaminda pa e okashon aki a sera e kaya prinsipal i a pone un tribuna pa asina prensa i públiko por saka potrèt ampliamente. Ta remarkabel ku na e momento ei e reglanan di corona ta suavisá atrobe; ta kita tapaboka ounke ku e ministernan ta para ménos ku 1,5 meter for di otro.
A skohe Rechenell Statie, e siklista hóben prometedor ku kuater aña pasá pa motibu di un outo a resultá den un ròlstul, pa duna su vishon riba e gobièrnu nobo. I esei ta kai den liña di loke anteriormente e simannan ku a pasa durante e formashon di e gabinete a bisa kaba: ‘nos no por nos so, tur hende den e pais mester kontribuí’.
Promé minister Wever-Croes despues ta ripití esaki i ta bisa ku Aruba mester bira mas kombativo kontra e konsekuenshanan di kambio di klima, problema di salubridat públiko i kontratempu ekonómiko.
Prensa no ta haña oportunidat pa hasi pregunta, e mandatarionan ku a kaba di huramentá ta bai paden lihé pa selebrá e instalashon huntu ku famia i otro invitado. Riba un pregunta den Whatsapp di Ret Karibense na promé minister kon e ta haña su tim di minister nobo kompará ku esun anterior, Wever-Croes ta kontestá:
“Mi a eksperensiá e temporada di negosiashon ku e tim di Raiz komo hopi konstruktivo i positivo. Mi tin tur konfiansa ku nos lo logra e metanan ku nos a pone.”
Oposishon ta kontra e nombramentunan
E diesun prioridatnan di gobièrnu e partidonan a divulgá kaba riba 19 di ougùstùs. Riba number un tin pará integridat i bon gobernashon. Pero ta nèt ku esaki oposishon den parlamento, for di promé ku e nombramentu di e gabinete nobo, tin problema. Serka e tratamentu di e kandidatura pa e ministernan djabièrnè pasa (17 di sèptèmber) tur partido di oposishon p’esei a vota kontra e nombramentunan. Nan tabatin falta di e informashon nesesario pa por husga e nombramentunan, manera CV i e relatonan di e screening di e kandidatonan.
Accion 21 durante di e instalashon di e parlamento nobo a indiká kaba ku no opstante ku a pidi e informashon aki, e partido di oposishon no a ferwagt di haña esaki na tempu promé ku e debate di e kandidaturanan. I asina a sosodé. Entretantu e partido a pidi e promé minister i e minister di integridat por eskrito pa e dokumentonan aki.
E frakshonnan di koalishon sí, sin e informashon aki, a vota pa ‘nan’ kandidatonan pa minister i asina tabatin un mayoria sufisiente den parlamento pa duna e gabinete nobo lus bèrdè. E partido di oposishon di mas grandi AVP ta kritiká e desishon aki: “E lidernan di frakshon di MEP i Raiz a falta nan tarea di kòntròl i siegu a duna nan sosten na e ministernan ku e formadó a proponé na gobernador. Ku esaki nan a stòp di ta parlamentario kompetente”, segun e miembro di Staten Ryçond Santos do Nascimentu (AVP).


text: Diaranzon madruga a drenta informe di cu tin un trailer na candela banda di Daltra na Parkietenbos, mesora a dirigi tanto polis como bombero na e sitio. Na promer instante no a logra haya e candela y bomberonan a regresa nan post. Pero despues si polis a logra encontra cu e trailer y a bin compornde cu esaki ta e di 2 biaha cu nan ta purba pega e lugar na candela. Afortunadamente un habotante mes a logra paga e candela cu un extinguidor (brandblusser) asina evitando un desasater. Polis a tuma e keho y lo pasa e investigacion pa recherche.


text:
(LaVanguardia) – E ley cu ta permiti e circulacion di bitcoin como moneda na El Salvador hunto cu dollar Mericano a drenta na vigor ayera diamars, cu loke e pais aki ta bira e prome na mundo cu ta duna e paso entre e rechaso di e poblacion.
E ley di Bitcoin, aproba na juni pa mayoria oficialista na Asamblea Legislativo y aliadonan, ta indica cu “tur agente economico lo mester acepta bitcoin como forma di pago ora ta ofreci pa esun cu ta haya un bien of servicio”.
Esaki ta nifica cu su uso ta obligatorio aunke e presidente Nayib Bukele a señala cu lo keda como un opcion pa e Salvadoreñonan.
Ademas, e normativa ta señala cu “e tipo di cambio entre bitcoin y dollar di Merca, lo ta estableci libremente pa e mercado”.
For di ayera Salvadoreñonan lo por a haci uso di ATM, esun cu tin bitcoin lo por retira dollar cash. Asina mes, lo por descarga e cartera electronico cu Gobierno a haci impulso y ta yama Chivo Wallet.
E personanan cu lo dicidi di instala riba nan smartphone e aplicacion lo ricibi un bono di bitcoin ekivalente pa 30 dollar, sin cu nan lo por cambia na dollar.
E presidente Salvadoreño a promove e uso di bitcoin como un medida pa elimina e pago di comision pa envio di remesa for di Merca, cu economia di El Salvador ta sostene y cu ta beneficia casi 1.63 miyon Salvadoreño.
Un total di 471.633 hogar ta ricibi e divisa aki, di e cual 13.530 ta den pobresa extremo y 68.874 den pobresa relativo, segun fuentenan oficial.
Di acuerdo cu e mandatario, ta 400 miyon di loke Salvadoreñonan ta paga na stranhero cada aña pa manda remesa,cu na 2020 a suma mas di 5.900 miyon.
Centenares di Salvadoreño, den nan mayoria hobennan, den ultimo dia a manifesta contra e implementacion di bitcoin como moneda di cambio y a pidi e eliminacion di e ley cu ta permiti su uso.


text:
WILLEMSTAD – Situashon di Pais Kòrsou ta hopi difísil pero gabinete Pisas 2, formá pa MFK I PNP, ta kla pa e trabou pisá ku e tin su dilanti. Asina minister presidente Gilmar Pisas a deklara despues di huramentashon di su gabinete djaluna último. E ta konta riba sosten di henter komunidat pa saka Kòrsou for dje problemanan serio ku e ta den.
Ocho minister a hura serka Su Ekselensia Gobernador, Lucille George-Wout. Ademas di minister di Asuntunan General, alabes temporalmente minister di hustisia Gilmar Pisas, e ministernan nobo ta: Javier Silvania (Finansa), Ruthmilda Larmonie-Cecilia (Desaroyo Sosial, Labor I Bienestar i Desaroyo Ekonómiko), Charles Cooper (Tráfiko, Transporte i Planifikashon Urbano), Dorothy Pietersz-Janga (Salubridat Públiko, Medio Ambiente i Naturalesa), Ornelio Martina (Maneho di Gobernashon, Planifikashon i Servisio Publiko), Sithree van Heydoorn (Enseñansa, Siensia, Kultura I Deporte), Carlson Manuel (Minister Plenipotensiario di Kòrsou na Hulanda).
Segun minister-presidente Pisas, a laga problemanan chikí di pais bira grandi, pero su gabinete ta determiná pa solushoná nan.
Gilmar Pisas
Download e oudio aki
.
Apesar ku situashon finansiero di pais ta delikado, minister di VVRP, Charles Cooper ta sigurá ku den e añanan benidero nos kayanan lo mehorá drástikamente. Ta generá e plaka pa realisá esaki ku fondonan di belasting.
Charles Cooper
Download e oudio aki
.
Konsiente di e situashon difísil ku pais ta den i tambe un falta di likides grandi, minister di Finansa, Javier Silvania a reforsá Ontvanger pa kuminsá kobra plakanan di belasting.
Javier Silvania
Download e oudio aki
.
Minister Dorothy Pietersz-Janga (Salubridat Públiko, Medio Ambiente i Naturalesa) tambe ta rekonosé, ku su gobièrnu ta kuminsá goberná den un temporada difísil. “E ta hopi difísil pero nos ta ban pe, nos ta sigur ku nos por logra lo máksimo”. Loke ku tin prioridat pa minister Pietersz-Janga, ta drecha e kalidat di bida di e hende. E maneho di Covid lo sigui manera e ta kanando, e minister a indiká.
Sindikatonan ta spera inklushon
Sektor sindikal tin speransa den e gobièrnu nobo pero ta eksigí partisipashon. Sentral Solidaridat Sindikal ta spera ku kontrali na e gobièrnu anterior, esun nobo lo duna nan mas partisipashon.
“Nos ta spera ku e gobièrnu aki lo duna sufisiente partisipashon pasobra e situashon ku gran parti di e komunidat ta bibando, ta enserá hopi pobresa I desempleo. Asina Juan Michael Lourens, presidente di Sentral Solaridat Sindikal ta bisa.
Un dje kosnan ku e sentral di sindikato ta hopi pendiente di dje, ta e fleksibilisashon di e merkado di trabou.
ABVO tambe ta spera hopi di e gobièrnu nobo. E sindikato di personal di gobièrnu tambe ta spera ku gobièrnu ta inkluí nan den e desishonnan pendiente pa ámtenarnan. Entre otro ABVO ta pidi atenshon pa e asina yamá “landenpakket” i ke reuni pronto ku gobièrnu pa atendé pa e sektor públiko.
ABVO no tin bon eksperensia ku e gobièrnu anterior. George Hernandez di direktiva di ABVO: “Nos no por a yega na sierto kombenionan. En realidat ta solamente 1 kombenio a firma ku e minister di BPD.” Ta trata di e akuerdo di Bramendi, kaminda ku a stipulá e liñanan kon mester sigui ku tur e akuerdonan ku a firma for di aña 2016.
Komersio positivo
Sektor komersial tin sentimentu positivo pa gobièrnu nobo. Pero ta mustra riba e importansia pa duna prioridat na situashon finansiero di nos pais. Daniel Hodge, presidente di Asosashon di Komersio i Industria (VBC) ta enfatisá esaki.


text:
Vários hende a kere ku e resien kaida di Gabinete Koeiman despues di solamente 53 dia tabata un rèkòrt den nos historia di demokrasia parlamentario. Esaki sinembargo no ta bèrdat. E rèkòrt apsoluto ta di apenas 37 dia i esaki ta riba nòmber di Gabinete da Costa Gomez (òf Kolegio-da Costa Gomez). Tuma nota ku ami ta tuma e periodo di demokrasia parlamentario den nos pais (1938 – aktual) pa mi hasi e komparashon aki. Promé ku nos atendé ku kaida aparatoso despues di 37 dia di Gabinete da Costa Gomez, ta bon pa pinta e konteksto polítiko di e tempu ei.
Nos a konosé un era nobo den nos demokrasia parlamentario na momento ku e konstitushon nobo a drenta na vigor riba 8 yüni 1948. E konstitushon nobo a hasi posibel pa krea pa promé biaha den nos historia un College van Algemeen Bestuur (CAB). E CAB tabata konsistí di un máksimo di seis (6) miembro ku mester a yuda Gobernadó den su tareanan di maneho di e seis islanan, Curaçao. Na promé bista e CAB awe lo no ta mustra di ta un ‘gran kos’ kisas, pero pa e tempu ei esaki tabata un paso grandi den e proseso di emansipashon polítiko di nos pais. E intenshon tabata for di un komienso pa CAB krese i bira un órgano mas independiente i no simplemente un instansha ku tabata yuda Gobernadó den su tareanan ehekutivo. Despues di un total di kuater (4) CAB nos a konosé Regeringsraad (RR) na 1951 i despues, Raad van Ministers (RvM) na 1954. Tantu CAB, RR i RvM tabata suheto na konfiansa di un mayoria den parlamento (Staten). Manera nos sa, historia parlamentario no a start na 1954, sino na 1938. Nos promé elekshon pa Staten no tabata na 1954, sino desèmber 1937. E promé CAP a sinta riba 21 ougùstùs 1948 i tabatin komo tarea prinsipal pa organisá elekshon di 1949 ku pa di promé biaha a permití tur hende hòmber i hende muhé mayor di edat vota pa tur nan representantenan den Staten. Delaster un miembro di e promé CAP tabata nombrá pa e Gobernadó. Despues di e elekshon di 17 mart 1949 ku a keda ganá aki na Kòrsou pa Partido Nashonal di Pueblo (NVP), dr. Moises Frumensio da Costa Gomez a surgi komo e formadó di lokual mester a bira e di dos College van Algemeen Bestuur (CAB 2). PNP no por a yega na akuerdo ku e otro partidonan di Kòrsou ku a saka asiento pa forma CAB 2. Ta trata aki di Partido Demokrat (DP) i Partido Katóliko di Pueblo (KVK) ku a haña respektivamente 3 i 1 asiento. Promé ku CAB 2 a sinta, esaki a haña masha resistensia den Staten, prinsipalmente pa loke ta trata aprobashon di e ‘geloofsbrieven’ di e integrantenan di CAB 2. Tantu na Aruba komo Kòrsou, AVP i NVP respektivamente, a haña hopi krítika. Riba 10 di mei 1949 porfin CAB 2 ta sinta. Da Costa Gomez por a konta solamente riba sosten di 13 (di 22 miembro) lokual opservadonan for di un prinsipio a konsiderá komo insufisiente. E difikultatnan den Staten pa ku CAB 2 a kontinuá ku tur intensidat. Oposishon tabata hasi bida di CAB 2 práktikamente imposibel. Un miembro di oposishon, Sr. Gerharts, segun nótulonan di reunion di Staten di 9 yüni 1949 a kompará da Costa Gomez ku Adolf Hitler. Segun Gerharts Mein Kamf tabata ekibalente na Nos Lucha; Hitler-jugend tabata ekibalente na Gomez-jeugd i Braune Haus tabata ekibalente na Cas di Pueblo. No tabata un sorpresa ku despues di 37 dia, esta 17 yüni 1949, CAB-2 a kai. En bista di e turbulensia di CAB 2, Gobernadó a disidí pa pidi pa un ‘zakenkabinet’ ku a sinta riba 21 yüli 1949. Esaki bou di presidensia di e polítiko Rubiano Kwartsz ku por sierto a partisipá na elekshonnan di Staten di 17 mart 1949 ku Lijst Kwartsz, pero no a saka asiento.
Fuentenan adishonal: De Staatkundige Ontwikkeling der Nederlandse Antillen, dr. Kasteel; mr. dr. M.F. da Costa Gomez: Voorvechter voor de politieke emancipatie der Nederlandse Antillen, dr. Boeldak; Grondslagen en Scheidingslijnen, dr. da Costa Gomez.


text:
ORANJESTAD – Debi na e normal nobo e nobena Nacional na honor di nos Patrona stima Santisima Virgen di Alto Vista lo no tuma lugar manera custumber na Kapel di Alto Vista, pero tur dia e lo ser ofrece den un parokia den e misa mes.
Dia 28 september e ta cuminsa na Parokia di Noord
Dia 29 september Parokia di Brazil lo ta na turno
Dia 30 di september, tambe fiesta di San Miguel, Parokia di Dakota ta na turno
Dia 1 di october Parokia di Tanki Leendert ta na turno
Dia 2 di october Parokia di Paradera ta na turno, sigui padespues di misa cu adoracion Nacional
Dia 3 di october Parokia di Savaneta ta na turno
Dia 4 di october Parokia di San Nicolas ta na turno
Dia 5 di october Parokia di Santa Cruz ta na turno
Dia 6 di october Parokia di Oranjestad ta na turno
E ora di e nobena lo ser anuncia durante e misanan den e weekend aki den diferente parokianan.
Miembronan di e Comision Nacional, representando diferente parokianan ta ser pidi pa asisti nan Pastoor den organisacion di e nobena y tambe pa yuda cu e Virgen Peregrino lo tapresente durante e nobena den e respectivo Parokia.
Fielnan por sigui e nobena via virtual ariba facebook di e parokianan. Corda cu luna di october ta luna di Mama Maria y pa reza e Santo Rosario.
Ariba peticion di Vicario e Virgen Peregrino di Santisima Virgen Mama Maria di Alto Vista lo ta presente den e parokia durante e nobena.
Dia 7 di october e fiesta grandi, esta e fiesta di nos patrona Santisima Virgen Mama Maria di Alto Vista lo tuma lugar na kapel di Alto Vista mes y lo cuminsa pa 5:30’or di atardi. Cada parokia por asisti cu 10 fiel, manteniendo e reglanan di e normal nobo.
E misa di atardi aki fuera cu e ta e celebracion di e Patrona di nos pais, lo bira un Misa Nacional, na unda lo reza pa esnan cu a perde nan bida pa motibo di COVID-19 y tambe pa nos Patrona stima intercede y yuda nos y mundo pa pasa den e momentonandificil historico cu nos pais ta pasando aden.
Gobernantenan ta mas cu bon bini, lo no bay tininvitacion oficial, nos ta un solo pueblo. Aruba y mundo mester di oracion y ta bon pa pueblo uni den oracion y sigui fielmente e Nobena dedica na nos Patrona stima.
Kapel di Alto Vista ta keda e sitio di oracion mas bishita pa nos hendenan y nos bishitantenan.


text:
Diamars Prome Minister Evelyn Wever-Croes y Minister di Husticia Andin Bikker a asisti na e reunion publico den Parlamento riba e topico di Integridad. Na aña 2017 tempo cuGabinte Wever-Croes a cuminsa goberna nos pais, tawataobvio cu e pueblo tawata tin un desconfiansa grandi den politica. E tempo ey tawata tin investigacion IBIS, un investigacion hopi serio di corupcion den gobernacion. Despues a bin e caso Avestrus y caso Flamingo cuananl ta pruebanan cu e desconfiansa cu pueblo tawata tin, tin sufundamento.
Na aña 2017 a bin cu un acuerdo di gobernacion entre partidonan MEP, POR y RED cu a ser yama; “Hunto pa Aruba” y tin como prome capitulo BON GOBERNACION, INTEGRIDAD Y TRANSPARENCIA. Esaki sigur ta un topico hopi importante, y pa e motibo aki a bin como punto number uno den e programa di gobernacion.
“E meta di esaki ta pa e ciudadano por haña confiansa bek den su gobierno. P’esey a prepara un programa hopi ambicioso y a tene Parlamento informa di e desaroyonan na mas di un ocacion”, Prome Minister a duna di conoce.
E mandatario principal a informa den Parlamento cu den e propositonan di Gobierno cu ta compaña presupuestonan2018, 2019, 2020, Gobierno a elabora riba e trayecto di integridad y tambe den e ‘Jaarverslag 2018 y 2019’ di Ministerio di Asuntonan General a mantene Parlamentoconstantemente informa dunando resumen di kico ta wordohaci y unda ta para cu e trabounan.
Ademas, segun Prome Minister, nos tur por a mira cuantoplaca di pueblo ta wordo gasta of no ta wordo cobra, den e casonan di corupcion. Pues combatiendo corupcion nos ta yuda soluciona e problema financiero di nos pais tambe.
Gobierno a cuminsa na 2017 cu e ehecucion di su plan ambicioso te na momento cu Covid a confronta nos cu consecuencia cu Gobierno mester a cambia e proyeccionnan y a paralisa hopi cos entre otro e trayecto aki. Tur ministerio den gobierno mester a cambia prioridadnan especialmente e fondonan cu tawata tin aloca pa cierto proyectonan mester a wordo re-aloca pa atende cu e aspectonan mas urgente di e crisis.
Prome Minister a enfatisa: “Pa loke ta trata integridad, nos no kier a rindi y a continua poco poco cu e trabounan. Integridad– bon gobernacion – transparencia ta e principionan basico di nos gobernacion y caminda cu e principionan aki wordo viola, nos ta tuma accion mesora”.
Prome Minister a indica cu a crea e ministerio di integridad pa tira bista riba e proyectonan. E trabou no ta cla ya cu aencontra hopi contra tempo. Pero Prome Minister y Gobiernocomplete ta sigui mas determina cu nunca pa finalisa e trayecto di integridad.
Prome Minister ta enfatisa si: “MI NO TA UN JUFFROUW DI KINDERGARDEN! Cada minister tin su responsabilidad y nan mester carg’e. Berdad Minister Presidente tin hopipasenshi, pero hasta esey tin su limite. Ministernan ta adultonan responsabel, cu a huramenta pa goberna nos pais“naar eer en geweten”. Mayoria di nan ta carga nan responsabilidad y ta haci nan trabou mescos cu ami ta haci di mi”.
Prome Minister a asegura si di ta sostene cada un di suministernan y lo brinda ayudo necesario. Den cierto casonanProme Minister ta actua pa protehe e minister mes, por ehempel cu e tema di cannabis, cu minister di enseñansa ta pone hopi presion. Prome Minister a tum’e den proteccion y splic’e cu hustamente pasobra su partido a campanjafuertemente cu e tema aki, e mester ta mas cauteloso. El a pidiProme Minister pa duna vergunning sin cambia e ley, pero a splike cu nos MESTER cana e caminda legal prome, maskecuanto necesidad nos tin economicamente, pa su mesproteccion, nos mester tene cuenta cu ley.
Por lo demas e ministernan mes ta atende e casonan di kiebrodi integridad, si ta trahado spirito nan ta topa cu ne, cos cu e gobierno aki a topa cantidad ora a drenta, y a tuma pasoinmediatamente. Of contractnan cu no ta bon, tambe ta cosnancu tur a topa y a tuma accion mesora.
“E ministernan mes ta bay Ministerio Publico, of nan mes ta encamina e procedura di investigacion y castigonandisciplinario. Esaki ta conta pa Minister Xiomara Maduro, Chris Romero, Glenbert Croes, Dangui Oduber, Andin Bikker, Marisol Lopez-Tromp y Rudy Lampe. Bringa integridad y bon gobernacion ta e gobierno aki su pan di cada dia y e ta wordohaci cu hopi orguyo”, Prome Minister a enfatisa den reunion publico den Parlamento.


text:
Organisashonnan di Ministerio VVRP a haña bishita di Minister Zita Jesus-Leito
Organisashonnan di Ministerio VVRP a haña bishita di Minister Zita Jesus-Leito
Willemstad – Djabierne dia 16 di yüni 2017 Minister Zita Jesus-Leito di Ministerio di Tráfiko, Transporte i Planifikashon Urbano a klousura su bishitanan pa sera konosí ku tur e servisionan di su ministerio. E bishitanan básikamente tabata enserá sera konosí ku e organisashon mes den un forma mas profundo i tambe topa den un forma liber ku e personal.
Pa hiba un maneho strukturá i transparente minister i su kolaboradornan, huntu ku sekretario general señor Puriël i tambe direktor di sektor señora Manuel-Gonzalez a sinta ku e 7 direktornan huntu ku nan respektivo personal. Kada direktor a duna un splikashon ekstenso di loke su organisashon ta para pe i tambe e diferente puntonan di atenshon. E personal tambe a splika nan responsabilidat, tareanan diario i nan prekupashonnan den nan área di trabou.
Notabel ta ku tin un skarsedat grandi di personal den sierto funshonnan. Diferente trahadó a baha ku penshun loke ta hasi ku e trabounan a bira mas tantu pa esnan ku ainda tei. Konsekuensia di e situashon aki ta hiba na un servisio defisiente riba sierto tereno.
Minister a indiká ku e ta deseá di tin un kontakto hopi estrecho ku tur e organisashonnan i den algun di nan asta ku sierto departamentu spesífiko. E forma di aserkamentu aki ta duna Minister un bista amplio di loke ta tuma lugá den e ministerio den su totalidat pa e por stipulá prioridatnan abase di e diferente puntonan di atenshon. Minister a indiká kaba ku e ke pone enfasis riba e listanan di espera di Domeinbeheer, ROP (antes DROV) i tambe FKP.
Den e siman aki Minister lo bishitá tambe e diferente organisashonnan ku ta kai bou di e ministerio manera e.o. Bureau Telecommunicatie en Post (BTP), Auto Busbedrijf Curaçao (ABC), Fundashon Kas Popular (FKP), Cpost International (C-POST), United Telecommunication Services (UTS), Post Spaar Bank (PSB Bank), Dutch Caribbean Air Navigation Service Provider (DCANSP), Stichting Wegenfonds Curaçao (SWC) i Kadaster.


text:
WILLEMSTAD,- E kaso di pastor Orlando ”Lando” Balentina (52) a bolbe keda presentá ayera den sala di korte. Esaki pa motibu ku ainda e investigashonnan no ta kla.
Fiskal a laga tur hende asombrá ora ku e la bisa ku tin un denunsia mas ku a bin aserka di e 18 akusashonnan ku ya tin den kontra di apòstel. Pa loke ta trata esaki a bin un disputa den sala ku mester dagfar Balentina pa e akusashon aki òf por pone huntu ku e otro nan.
Balentina ta keda akusá pa violashon seksual i tambe aktonan inmoral ku vários menor. Ayera tabata di 3 biaha ku e kaso ta keda posponé. Hues a duna di konosé ku tur loke a keda pidi den e “regiezitting” di 14 di òktober aña pasa a keda hasi dia 4 di novèmber pa hues komisario. Tabata 31 di yanüari último ku fiskal a manda un mail pa avisá di e akusashon nobo lo mester a bin for di Ulanda kontra di e akusado.
Ta trata di un otro víktima ku no a yega 18 aña di kual e apòstel lo mester a kometé aktonan inmoral kuné. Segun fiskal abogado nan di e akusado mr. Blonk i tambe Harlequin ku a bin direktamente for di Ulanda, a pidi hues pa rechasá e akusashon aki. Hues a duna di konos’é ku tin un map di dokumento di Ulanda ku a keda yama “Rotterdam” di kual tin tur e akusashonnan di e víktimanan na Ulanda aden. E abogadonan a keda babuká pa motibu ku nan a bisa ku nunka nan no a haña e map aki.
Segun fiskal e no tabata sa ku e abogadonan no a risibí e map aki, mirando ku na su pareser esaki tabata e kaso. Hues a bisa di ta bai di akuerdo ku fiskal i ta plania un otro fecha pa e di dos akusashon ku tin kontra di apòstel. Segun hues mas aleu promé ku 17 mei tur akusashon mester ta aden. Hues a bisa ku for di e 22 personanan ku mester a keda skucha 11 so a wòrdu interogá. El a splika ku ainda falta 2 mas pa keda skucha mirando ku nan ta na Ulanda i tin ku hasi un petishon pa esaki tuma lugá.
Bron: Extra


text:
Cu un sonrisa grandi riba su cara Derrel Lampe a brasa amigo y familiarnan cu a bay ricibi’e na aeropuerto diaranson atardi.
Derrel Lampe a participa den competencia di Mister Supra National 2021 y a keda den e top 20 di e participantenan. “Mi curason a dal para un rato na momento cu a menciona e nomber di Aruba como prome den e 20 clasificadonan,” Derrel Lampe a bisa na su yegada.
El a bisa cu e logro aki ta hopi gandi y a habri hopi oportunidad p’e tambe. Pero cu awor e kier pasa poco tempo cu su famia prome cu e tuma un decision cu e ta bay haci den futuro.
Mister Supranational 2021 tabata e di cinco edicion di Mister Supranational. El a wordo organisa dia 22 di augustus, 2021 na Nowy Sącz, Polonia.
Nate Crnkovich di Merca a corona Varo Vargas di Peru como su sucesor na final di e evento. Esaki ta prome biaha cu Peru ta gana e certamen di Mister Supranational, e di dos pais di Sur America y e di tres di Latino America pa gana esaki.


text:
Registra un djòp komo organisashon soshal...
Fundashonnan, kasnan di kuido, skolnan i asosiashonnan paga tinu!
Esaki ta bo chèns pa logra kaba un djòp i buska boluntarionan nobo i tambe hasi hopi promoshon positivo pa boso organisashon.
Drecha boso fèlt di bala, surti tur boso material, fèrf e sentro di bario òf sali dal un keiru ku boso hende grandi.
Partisipashon ta fasil!
Inskribí boso djòp riba e wepsait aki promé ku 19 di mart 2021.
Asina personanan interesá por registrá pa bin duna man na boso organisashon.


text:
Na e momentunan aki un tim di eksplorashon (surveyteam) di e programa oropeo di Galileo bou di guia di ministerio di Infrastruktura i Maneho di Awa (I&W) ta na Boneiru pa un bishita di orientashon. Komishon Oropeo ta buskando un sitio den área karibense ku ta adekuá pa instalashon di un asina yamá ‘sensorstation’ na benefisio di e proyekto di Galileo, ku ta un sistema mundial di nabegashon pa medio di satélite. Den área karibense Boneiru ta un di e kandidatonan.
Gobièrnu hulandes a reakshoná positivamente riba un petishon for di Bruselas pa pone posibel ubikashonnan den parti karibense di Reino komo kandidato. Seguidamente ministerio di Infrastruktura i Maneho di Awa a aserká Kolegio Ehekutivo di Boneiru. Kolegio Ehekutivo di Boneiru en prinsipio ta dispuesto pa koperá, bou di kondishon ku e proyekto no ta stroba otro desaroyonan riba nos isla.
For di siman pasá e tim di eksplorashon ta investigando aptitut di e dos ubikashonnan: Water- en Energiebedrijf Bonaire (WEB NV) na Barcadera i Bonaire International Airport (BIA). Nan a bishitá ámbos ubikashon den presensia di diputado Elvis Tjin Asjoe i e gerensianan di WEB i BIA. E siman aki ta konkluí e investigashon.
Mas despues durante e aña aki Komishon Oropeo lo hasi un eskoho for di tur e siteonan ku a investigá. Den kaso ku e eskoho bai pa Boneiru, e ora ei esei lo krea empleo indirekto, tantu den fase di desaroyo (entre otro trabou di konstrukshon) komo na momentu ku una bes e stashon na tera ta operashonal. Den e kaso ei lo trata prinsipalmente di suministradó. E trabou mes ta rekerí konosementu teknológiko spesífiko di nivel haltu. Pa esei lo reklutá un kantidat (limitá) di eksperto for di eksterior, pero esei no ta kita ku e proyekto ta ofresé oportunidat pa profeshonalnan boneriano tambe.
E proyekto di Galileo ta e proyekto di nabegashon espasial oropeo mas grandi di tur tempu. Ta un sistema sivil (pues no militar) mundial di nabegashon pa medio di satélite, ku e organisashon kosmonóutiko oropeo ESA i Komishon Oropeo a desaroyá. For di 2018 e ta operashonal i ta enserá desenas di luna artifisial i stashon na tera


text:
Nos kier basha un pidi vloer di beton cu lo ta un walkway pa entrada y salida di veld, y alavez lo sirbi como prevencion pa ora awa jobe pa awa no subi veld y crea hopi lodo na entrada, y riba veld, paso un parti ta stroom mane un rivier full over di veld. Nos kier blokia zoveel mogelijk e pidi rivier ki y brinda un mihor y mas safe forma di subi veld paso e awa ta coba e entrada,hende por cai y tubo di waterleiding y electra ta sali fe tera door di e regenval. Tambe nos kier haci limpi rond di veld pa asina por crea parkeerruimte y tene bou di e matanan di kwihi limpi na unda fanaticonan ta sinta wak wega y logra tira algun rommel afo. Houdt in het storten van betonnen vloer voor entree en uitgang van het veld en een schoonmaak actie om parkeerruimte te maken en onder de kwihi bomen schoon te maken alwaar meestal toeschouwers een zitje nemen.
0 Boluntario falta ainda
Diasabra • 08:00 - 14:00
Bucurui z/n (veld pariba misa Noord)
Noord
Noord
Pafo
10 / 10 Boluntario
5 Boluntarionan di bo organisacion
5 Boluntarionan di bo organisacion
SPORT CLUB UNITED
Giovanni
Croes
5672262


text:
Boliviastraat – Diahuebs merdia patruya di trafico ta bin topa cu un Mitsubushi Pajero, cu nan tawata busca basta dia.
E auto aki algun dia pasa a causa un accidente entre Hyatt Hotel cu Hilton, pero no a para y sigui bay. Tawata trata di un auto staciona.
Number ariba e auto no tawata cuadra. Polis a atende cu e chauffeur cu no tawata kier a coopera cu polis y a dicidi di cana bay. Tata di e chauffeur si a compronde. Takelwagen a ser pidi pa bay cu e auto, mirando cu e number di auto no ta cuadra.


text:
“I am not too young nor too old to die, as a matter of fact to do and be anything that my heart and soul desires and wills to be, and to do”
-MBGCroes-
Nos ta debolbe na Bo Señor, O Dios
Sra. Marie Blanche Guisela Croes
Mihor conoci como “Guisela, Guis, Chichi, Kiki”
11 April 1953 – 13 September 2021
Yui di defunto J. Max Croes di Texas Furniture Store y defunto Marie-Thérèse Croes-Duplessy
Su yui nan: Garrett Raven y Frank Jan van der Laan
Giliène “Gigi” Raven
Garvey Raven y Amarelys Ridderstap
Su nieta y nieto nan: Sienna Raven (na Merca)
William Raven (na Merca)
Zen Thijsen
Max Raven
Su ruman nan: Paul Randall “Dadou” Croes y Irene Peterson
Karine Croes
Arielle Croes
Max “Junior” Croes
Jocelyne Croes y Lex de Jong
Su prima y primo manera ruman: Anouk Duplessy y Pieter Selen y Thierry Duplessy y famia
Su sobrina- y sobrino nan: Joanne Croes y yuinan
Marie-Thérèse “Thesje” Croes
Elizabeth “Betje” Croes y famia
Paul Schouten y Ellen Kuster
Philippe Schouten y famia
Shawn Croes y famia (Hulanda)
Solange Sankoh Croes y Ahmed Sankoh (Hulanda)
Sagine Sabrina Croes y yuinan (Hulanda)
Estelle Thérèse “Tess” Heronimo
Chloé Louise “Loulou” Heronimo
Famia di defunto Gregory Raven
Suegra: Jane Raven-Arends
Sobrina nan y sobrino: Monique Harms y famia, Gislene Harms y yiu, Richard “Ricky” Harms
Mama di su nietonan na Merca: Zuleyma Frigerio
Tata di su nieto: Alvin Thijsen
Su iha nan: Anouk Duplessy, Paul Schouten, Kyandra Lampe y Milva “ Lenchi” Lopez
Su primo y prima nan: Croes, Lopez, Vos, Dominique, Duplesssy
Amistad nan di infancia: Gladys Scippa-Chemaly y famia, Marie-France Arends-Paris y famia.
Amigo di cas: Hilario Geerman, Karin Sabajo Zaandam y famia (Escosia), Mylene Heronimo.
Tur su otro bon amiga y amigo nan aki na Aruba y den exterior.
Famia nan: Abrahams, Arends, Baroud, Beaujon, Cannon, Chemaly, Croes, Fowler, Greatsinger, Kelly, Klaver, Lacle, Loefstop- De Cuba, Oduber, Pablo, De Palm, Panneflek, Rafine, van Romondt, Uribe, Volkerts, Vrolijk, y mucho mas pa mentiona.
Carolina Quintero Contreras a cuid’e cu hopi amor y dedicacion.
Ademas kier a gradici tur su patientnan di Centro Holistico Splendor cu a duna nan confiansa den dje pa su ayudo.
Nos ta pidi nos desculpa si den nos tristeza nos por a lubida algun familiar, amistad, conocir di nos difunto stima.
E acto di despedida lo tuma lugar diasabra 18 di September 2021.
Di 2or pa 4or di atardi na Royal Funeral Home na Cumana.
Cremashon lo tuma lugar den seno familiar.
Lo tin un box disponibel pa cumpli cu Guisela su deseo di haci donacion na Fundacion contra Violencia Relacional / Fundacion pa Hende Muher den Dificultad.
Ta pidi porfabor pa motibo di Covid-19 pa mantene na reglanan usando tapaboca y practica distancia social.
Despues di entiero no ta ricibi bishita di condolencia na cas.


text:
Diahuebs mainta, riba red social, Rocco Tjon a anuncia cu e ta subi lista di partido MEP pa Eleccion 2017.
Rocco Tjon ta un hoben profesional, cu 16 aña di experiencia den e ramo di husticia. El a sirbi Aruba, prome como polis, caminda e ultimo funcion cu el a eherce den KPA tabata esun di chief of staff. Tambe el a sirbi como director na KIA y a pasa den ‘screenings’ riguroso pa por a ocupa e funcionnan aki.
Rocco a contribui tambe na mehoracion di e situacionnan social, cu ta den decadencia, a traves di fundacion “Helping Hand Foundation Aruba”.
Na prome instante, ora a acerca su persona pa drenta politica, e no tabata sigur si e mester tuma e paso aki, pero segun tempo tabata pasa, Rocco no por a sigui ignora e yamada pa drenta politica.
Rocco a subi riba lista di MEP pasobra e ta convenci cu e team di MEP tin e candidatonan cu experiencia y dedicacion, pa enfrenta e retonan difícil di nos país y cu experiencia no solamente politico, pero experiencia operacional den cada area y riba nivel strategico. Definitivamente un team di candidato bon studia y talentoso, cu hunto lo trece solucion y contribui na un miho Aruba. Y Rocco ta dicidi di forma parti di e team aki y ta parti di e cambio cu nos pueblo ta anhela.
Lider di MEP, Evelyn Wever-Croes, den nomber di Partido, ta yama bonbini na e candidato nobo, Rocco Tjon y a desea Rocco tur clase di éxito pa e reto cu tin su dilanti.
“Partido MEP ta conta cu un ekipo di lidernan nobo cu experticio den diferente areanan. Nos ta un partido cu ta demostra liderazgo cu vision. Cada candidato riba nos lista ta lidernan inspira, motiva y cu amor pa nan patria. MEP tin e liderazgo nobo cu Aruba merece.
Partido MEP ta yama bonbini na Rocco. Hunto Aruba henter ta bay p’e cambio”: tabata palabranan di Evelyn Wever-Croes na e ocasion aki.


text:
KRALENDIJK – Djabièrnè mainta muchanan di Kolegio Kristu Bon Wardador na Nikiboko i Antriol a presensiá i gosa huntu ku Sanikolas i su pitnan. Tur mucha di e skol a sali for di klas pa asina den un selebrashon poko diferente ku kustumber, baila, kanta i gosa ku Sanikolas. No solamente e muchanan sinembargo yefrounan tambe a gosa un mundu mirando e pitnan ta balia i animá e ambiente. Naturalmente tur mucha a haña regalo i algu di boka dushi.
E kombinashon di potrèt ta ilustrá parti di e aktividat.


text:
No tin niun tiki duda. Shell a laga hopi shushedat atras na Kòrsou, ku e lago di asfalt, mei mei di añanan 80. Un mal kaso i p’esei SMOC (Fundashon Medioambiente Limpi na Kòrsou) a pone e kaso akí hopi biaha kaba bou di atenshon di Parlamento hulandes. Segun promé minister Whiteman Parlamento hulandes, ku ta hopi preokupá debí na mal maneho i violashon di derecho humano pa loke ta trata Isla, no ke tende niun keho tokante Shell, pero esaki no ta bèrdat. Ata e echonan tras di otro.
Dia 29 di òktober 1996 Parlamento hulandes a tuma un moshon di Christen Unie ku Groen Links. Den e moshon akí a supliká gobièrnu hulandes entre otro pa laga Shell paga (gran parti) pa limpia e lago di asfalt. Ku esaki SMOC no ke libra di ningun manera e papel ku Hulanda a hunga den bendementu di Isla. Di pursi, potensia di maneho di un gobièrnu chikitu komo esun di Kòrsou pa mantené un industria petrokímiko gigantesko na lei, ta nihil. Gobièrnu di Hulanda a atmití esaki kaba na komienso di añanan 70. Esaki a kondusí e tempu ei na lantamentu di servisio ambiental DCMR; munisipio grandi manera Rotterdam ku su refineria enorme a laga otro instansia tuma enkargo di su tarea kompleho di kontrolá medioambiente. P’esei no ta niun tiki sivilisá di Hulanda ku a obligá Kòrsou pa manehá Isla. Dia 13 di òktober 2015, Parlamento hulandes a revoká esaki ora el a aseptá un moshon kaminda a deklará ku Hulanda ta enbolbí direktamente, pa motibu di su relashon ku Shell, na orígen di e problematika ambiental. Esaki ta un bon ehèmpel di atmití fout komo kabayero. Ken ta sigui?
EcoRYS, mandá pa gobièrnu di Kòrsou, a raportá, na aña 2005 kaba, ku Isla ta kousa anualmente morto prematuro di 18 hende, minimalmente, i ku míles di persona mester apelá na kuido médiko pa motibu di emishon shushi di Isla; anto ta e Yu di Kòrsou pagadó fiel di impuesto tin ku karga tur gastu! Parlamento di Kòrsou no tin kunes ku e rapòrtnan akí, pasobra te dia di awe, nunka gobièrnu di Kòrsou a mantené Isla na lei. Ni sikiera ora hues di apelashon, na aña 2010, a dikta ku Isla por tuma medida relativamente barata, si kompará gastu ku ganashi pa aña, pa kumpli ku pèrmit ambiental (fofo).
Mientrastantu ganashi ta bai Benesuela aña tras di aña, i e aporte di Isla na entrada di gobièrnu di Kòrsou ta mengua ketu bai, pero molèster pa medioambiente siudadano di Kòrsou tin ku karga i gastu di kuido médiko ta siudadano di Kòrsou tin ku pag’é. Mester para e marea aworakí mes i Parlamento hulandes ta komprondé esaki, pasobra e echo ku Kòrsou ta bira kara wak otro banda ora ta trata polushon di Isla ta mala boluntat di parti di gobièrnu kurasoleño; esaki ta apart di e defisiensia di potensia di maneho pa loke ta trata e lucha kontra un gigante multinashonal.
Ta p’esei lo ta bon si Parlamento di Kòrsou sigui Parlamento hulandes i trata un òf mas moshon. Unu kaminda ta rekonosé ku Kòrsou a faya den su maneho. I trata mesora un di dos moshon kaminda ta mantené Isla na lei ku forsa (retroaktivo). No ku e intenshon pa sera Isla, nò, sino den forma di un but supstansial komo rekompensa pa tur molèster i gastu di kuido médiko ku Isla a kousa. Kua miembro di Parlamento, den e estado di derecho akí, ta bai tuma inisiativa pa e moshonnan akí?
Drs. Arjan Linthorst (miembro di direktiva di SMOC)


text:
Naturalesa
Naturalesa, son arboles y plantas en un solo lugar que estorba den e esensia mas grandi, ta ekivalente na e Mundu Natural, e Mundu Físiko, of e Mundu Material. "Naturalesa" ta referí na e fenomeno di e mundu físiko, anto tambe na bida en general. E ta varia di skala di e nivel Supatómiko pa e nivel Kosmikó. E palabra naturalesa ta derivá for di e palabra Latino "natura", of "kalidatnan esensial",ku den tempunan antiguo tabata nifiká literalmente "duna lus". Natura tabata un tradukshon di e palabra griego "physis" (φύσις), ku originalmente tabata relashona ku e karakter intrínsiko di matanan, bestianan i otro kosnan ku ta desaroyá riba nan mes. E konsepto di naturalesa tur na tur, e universo fisikó, ta un di e diferente eskpanshonnan di e noshon original; e a kuminsa komo un par di aplikashonnan di e palabra φύσις dor di filósofonan pre-Sokrátiko i a haña mas influensia sigun tempu a progresá. Entre e varios usonan den e mundu di awendia, "naturalesa" por referí na e relmo general di varios tipo di animalnan i den algun kaso na e prosesonan asosiá ku ophetonan inanimá manera tiponan particular di fenómenonan ku ta eksisti riba nan mes, manera e wèr anto e geologia di mundu, anto e materia anto e energia di kua tur e kosnan aki ta kompone di dje. E ta wordu tumá pa nifiká "Ambiente Natural" of wildernis i animalnan"wild", piedranan, mondinan, playanan, anto in general e kosnan nu no a wordu altera substansiabelmente dor di e ser humano, of ku tei dor di intervenshon humano. Por ehempel, objetonan manafakturá anto e interakshon humano no ta wordu konsidera komo parti di naturalesa, of nan ta wordu kualifiká komo, por ehempel "Naturalesa humano". Esaki ta un konsepto mas tradishonal di kosnan natural ku te ainda por wordu haña awedia ta implika un distinshon entre e natural i e artifisial, e artifisial ta wordu konsidera di ta e kos ku a wordu traha dor di e konsenshi humano. Dependiendo di e konteksto partikular, e termino "natural" tambe por wòrdu distinguí for di lo innatural, lo sobrenatural, i lo artifisial.
Mundu[editá | editá fuente]
Artikulo prinsipal: Mundu, i Geología
Mundu ta e úniko planeta ku ta konosí di ta kontené bida, anto su karakterístikanan natural ta suheto di varios estudionan sientífiko. Den nos sistema solar, e ta e di tres planeta for di solo; e ta e planeta tereste mas grandi i e planeta di sinku mas grandi na tur. Su karakterístikanan klimátiko mas prominente ta su dos regionan polar, dos region temperá relativamente chiki anto un parti grandi tropiko pa subtropiko. Presipitashon ta vario hopi entre e lokashonan, di varios meter di awa pa aña te ku menos ku un milimetro. 71 prshento di e superfisio di mundu ta kubri dor di lamanan salu. E restante ta kubri dor di kontinentenan i islanan, mayoria di dje na e hemisferio nort. E mundu Earth has a evolushoná dor di prosesonan geologiko i biologiko ku a laga trasonan di e kondishonan original. E parti pafo ta dividi entre varios platonan tektoniko moviendo, ku a kambia relativamente lihe varios biaha. E interior ta keda aktivo, ku un lag diki di mantel den estado likido anto un sentro di heru puro ku ta genera un felt magnetiko. E kondishonnan atmosferiko a wordu altera signifikamente dor di sernan bibante, ku a traha un balansa ekologiko ku a stabilisa e kondishonnan di e planeta. Aunke tin variashonnan regional den klima dor di latitudo i otro faktornan geológiko, e klima promedio di mundu ta basta stabil durante periodonan interglasial,anto variashonan di un grado of dos den temperatura global tabatatin histórikamente gran efekto riba e balansa ekológiko i e geografia aktual di mundu.
Geologia[editá | editá fuente]
Geologia ta e siensia i estudio di e materia solido i likido ku ta konstitui mundu. E felt di geologia ta enkompasa e estudio di su komposishon, struktura, propiedatnan fisiko, dinamiko, anto historia di e materialnan di mundu, anto e prodeso den kua nan ta wordu formá, mové i kambiá. E felt aki ta un disiplina akademiko mayor, anto e ta importante pa e ekstakshon di mineralnan anto hydrokarbon, konosementu di mitigashon anto peligernan natural, un par di feltnan di enignier ano akontesementu di klimanan i ambientenan di pasado.
Evolushon Geologiko[editá | editá fuente]
E geologia di un area ta evolushoná ora tempu pasa komo depositonan di piedra ta wordu depositá i pone anto prosesonan deformashonal ta kambia nan lokashonan. Piedranan ta depositá primeramente dor di deposito riba e superfisie of entre e otro piedranan abou di dje. Depositashon por okuri ora lagnan di sedimento kai riba e superfisio di mundu anto lithifiká depues den piedra sedimentario, of ora material volkaniko manera as di volkan of lava, ta kubri e superfisio. Introusonan Ingenouso manera batholithikonan, laccolithsonan, dijknan, and silonan, ta wordu pushá ariba den e piedra riba dje anto nan ta kristalisá ora nan penetra. Despues di e sekuensia inishal di piedranan ku a wordu depositá, e piedra ta wordu deforma of metamorfosá. Deformashon ta okuri tipikamente dor di e kitamentu horizontal, of e moveshon di banda pa banda. E regimonan struktural aki ta relashoná en grande pa konvirgi, divirgu anto transforma na e fronteranan, respektivamente entre platonan tektoniko.
Perspektivo Historiko[editá | editá fuente]
Mundu ta estima ku a wordu forma 4.54 bion aña pasá for di e nebula di solo, huntu ku e solo i e otro planetanan. E luna a wordu forma kasi 20 mion aña despues. Initialmente di smelt, e lag eksterno di e planeta a fria, resultando den kun làg solido. Gasmentu i aktividat volkaniko a produsi un atmosfera primordial. Vapor di awa ku a kondensa, mayoria of tur di dje a bini for di eis ku a wordu trese dor di kometa, a produsi oceanonan anto otro kaminda di awa. E kemestria hopi energetiko aki ta wordu kere ku a produsi un molekula mes replikante ront di 4 bion aña pasá.
Kontinentenan a forma, anto despues nan a parti atrobe anto a reforma den un proseso den kua e superfisio di mundu a kambia durante mion di aña, okashonalmente trahado un superkontinente. Ront di 750 mion aña pasá, e prome superkontinente konosi Rodinia, a kuminsa kibra. E kontinentenan despues a rekombina pa forma Pannotia ku a kibra tambe anto mas o menos 540 mion aña pasá finalmente a forma esun di Pangaea, ku a kibra mas o menos 180 mion aña pasá
Tin evidensia signifikante ku tabata tin glasiashon global severo durante e era Neoproterozoiko durante kua henter e planeta a wordu kubri dor di un kapa di sneu. E hypothesis aki ta wordu yama "Mundu Sneubal", anto e ta di interes partikular komo e ta presidi e Eksploshon di Cambrian den kua bida multiselular a kuminsá, ront di 530–540 mion aña pasá.[16]
For di e eksploshon di Cambrian tabata tin sinku ekstinshon grandi defení. E delaster unu a okuri 65 mion aña pasá, ora un meteorita a dal nos planeta anto a kuminsa ku e ekstinshon di e dinosourionan no-aviano anto otro reptilonan grandi. Pero a spar animalnan chiki manera mamiferonan ku tabata parse djaka. Durante e siguiente 65 mion aña bida mamifero a diversifika.
Un par di mion aña pasá, un espesie di makaku afrikano a haña e abilidat di para riba dos pia. E advento siguiente di bida humano, anto e desaroyo di agrikultura i otro sivilisashon a laga humanonan pa afekta e planeta mas tantu ku tur otro espesia di bestria, afektiendo komo e naturalesa anto e kantidat di organismonan ku e klima global. Pa komparashon, e katastrope di oksigeno, produsí pa e kresenentu di lima durante e periodo sideriko, tabatatin mester di 300 mion aña pa kulmina.
E era presente ta wordu klasifika komo un evento di ekstinshon, e ekstinshon di Holoceno, esun mas lihe ku a heri pasa. Un par, manera E. O. Wilson di Universidat di Harvard, ta bisa ku e destukshon di e biosfera dor di humanonan por kousa mitar di tur bida na tera pa muri den e siguiente 100 añanan. E ekstento di e evento di ekstinshon aki te ahinda ta wordu diskuti i kalkula dor di biologonan.
Atmosfera, Klima i Wèr[editá | editá fuente]
Artikulo prisipal, Wèr, Klima, Atmosfera di mundu
E atmósfera di mundu ta hunga un papel importante den e sostenementu di e ekosistema di mundu. E lag fini di gasnan ku ta kubri mundu ta wantá na su luga dor di gravedat. Airu seku ta konsistí di 78% nitrógeno, 21% oksigeno, 1% argon anto otro gasnan inerto, dióksido di karbon,, etc; pero airu tambe ta kontene un montante variabel di vapor di awa. E preshon atmosferika tin un haltura di eksala di mas o menos 8 kilometro na e superfisio di mundu.
E kapa di ozono di mundu ta hunga un rol importante, bahando e katidat di rayonan ultravioleta ku ta penetra e atmosfera. Komo ADN ta daña hopi lihe dor di e rayonan aki, e ta sirbi komo un protektor di bida. E atmósfera tambe ta retene kayente, asina redusiendo e extremonan den temperatura.
Wèr terestral ta okuri den e parti mas abou di e atmosfera, anto ta sirbi komo un systema konvektivo pa redistibui kayente. Stromingennan di Laman ta un otro faktor importante den determinando e klima, partikulaemente e sirkulashonan thermiko grandu ku ta distibui kayente for di e equator na e regionan polar. E korientenan aki ta yuda modera e diferensianan den temperatura entre zomer ku winter den e zonanan temeprado. Tambe, sin e redistribushon aki e areanan tropiko lo ta hopi mas kayente, anto e regionan polar hopi mas friu.
Wèr por tin effektonan benifisial komo ku ta hasi daño. Ekstremonan den wèr manera warwaru of orkan, por gasta hopi energia den nan patnan, anto produsi devastashon. Vegetasgon di e superfisio ta haña un dependensia riba e variashon periodikal di e seizoenan, anto un par di kabio chikitu durante solamente un par di aña por tin un effekto dramatiko riba e vegetashon komo e bestianan ku tin mester di dje pa nan kuminda.
E klima planetario ta midi den terminonan mas largu ku e wér pa sigui sierto trentnan. Hopi faktornan ta konosi pa influensia e klima, inluiendo korientenan oceaniko, e albedo di e superfisio, gasnan di broeikas, variashonann den luminosidat di solo, anto kambionan den e planeta su orbito. basá riba e rekortnan historiko, e mundu ta konosi pa a bai dor di varios kambionan klimatikon den e pasado, inkluiendo Eranan di Eis.
E klima di un region ta depende riba un number di faktornan, espesialmente e latituda. Un banda latidudal riba e superfisio ku attributanan similar ta forma un region klimatiko. E number di e regionan ei, for di e regionan tropikal na e equator te ku e regionan polar den e polonan ekstemo di nort i sur. Wèr tambe ta influensia dor si e seizoenan ku ta un resultado di e echo ku mundu su aksis ta leun un tiki for di e plano orbitual. Kemèn, na un tempu durante zomer of winter, un parti di e planeta ta mas eksposá na e rayonan di solo. E eksposishon aki ta alterna ora e mundu ta drei den su orbito. Na un tempu, un ta nada na kua seizon e hemisferionan di nort i sur semper ta eksperensia seizonan kontrali.
Wèr ta un systema kaotiko ku ta modifá lihe dor di kambionan chiki den e medio ambiente, kemen voorspelling presies ta limita awendia pa solamente un par di dia. Tur na tur dos kos ta pasando ront mundu awendia: (1) e averahe di temperatura ta aumentando; anto e klimanan regional ta bezig ta kambia.
Awa riba tera[editá | editá fuente]
Artikulo prinsipal, Awa
Awa ta un sustansia kímiko ku ta kompone di hidrogeno i oksigeno anto ta vital pa tur forma konosi di bida Na uso typical awa ta referí solamente na su forma likidó, pero e substansia tambe tin un estado solido, eis, anto gaseoso, bapor di awa of stom. Awa ta kubri 71% di e superfisie di Mundu. Riba tera, e ta wòrdu hañá prinsipalmente den e oceanonan anto otro kurpanan grandi di awa, ku 1.6% di dje abou den suela anto 0.001% di dje den nos airu komo bapor, nubianan (formá dor di partikulonan solido od líkido suspendí den airu) anto komo persipitashon. Oceanonan ta tene 97% di e awa riba nos superfisio, glesjernan anto kapanan di eis polar 2.4%, anto otro kurpanan manera riunan, lagonan i pontnan 0.6%. Adishonalmente un kantidat minuto ta kontene den kurpanan biológiko anto produktonan manafaktura.
Oceanonan[editá | editá fuente]
Artikulo prinsipal, Oceano
Un oséano ta e kurpa di awa mayor di awa salu, anto un komonente prinsipal den e hydrosfera. Aproksimadamente 71% di e superfisie di mundu (un area di mas o menos 361 mion kilometro kuadrado) ta kubri dor di oceanonan, un kurpa kontinuoso ku ta dividí un par di oséanonan prinsipal si lamannan mas chikitu. Mas ku mitar di e area aki ta mas ku 3.000 meter profundo. Salinidat averahe ta ront di 35 ppt (3.5%) anto kasi tur awa salu ta entre 30 i 28 ppt. Aunke tin areanan konosi komo lamanan sepera, e awanan aki ta komprimi un oceanonan global i kontinuoso ku interkambio liber entre su pratinan ta fundamental pa oceanografia.
E divishonan oseániko mayor ta definí dor di e kontinentenan anto varios archipelagonan, anto otro kriteria: e divishonan aki ta (den grandesa asendio), e Oséano Pasifiko, e Oséano Atlántiko, e Oséano Indiko, e Oceano sur anto e Oceano Arktiko. Regionan mas chikitu di e oceanonan ta yama laman, golfo, baija anto otro nomber. Tambe tin lagonan salu ku ta kurpanan mas chikitu sera for di e lamanan prinsipal. Dos ehèmpel notabel ta e Laman Aral i e Laman salu Grandi.
Lagonan[editá | editá fuente]
Artikulo prinsipal, Lago
Un lago (for di Latino lacus) ta un fetura natural (of fetura phisiko), un korpa di likido riba e superfisio di un planeta ku ta lokalisa bou di un basino (ku no ta global) anto ta move masha poko poke si e move mes. Riba tera, un kurpa di awa ta konsidera un lago ora e ta paden di tera, no parti di un oceano, mas profundo ku un pont anto e ta wordu duna awa dor di un riu.
E úniko planeta otro ku tera ku tin lago ta Titan, ku tin lagonan di ethano, i probablemente meskla ku methano. E no ta konosi di Titan su lagonan ta wordu duna su likido for di riunan, perso riba su superfisio tin varios sobranan di riu. Lagonan natural riba tera ta generalmente wordu haña den areanan montañoso zonanan di rift, anto areanan ku glasiashon resien of den pasado. Otro lagonan ta wordu haña den basinan endoreiniko of banda di e kursonan di riunan bieu Na sierto parti di mundu, tin hopi lago dor di basinan di awa kaotiko kedá atras for di e delaster siglo di hielo. Tur lago ta temporal over di tempunan geologiko, pasobra nan lo yena poko poko ku sedimento of basha over den e basino ku ta kontene nan.
Pontnan[editá | editá fuente]
Artikulo prinsipal, Pont
Un pont ta un kurpa di awa pará, natural komo traha dor di hende, ku ta normalmente mas chikitu ku un lago. Un variedat grandu di kurpanan traha ku forsa humano ta klasifika komo pontnan, inkluiendo yardinan di awa diseña pa ornementashon,pontnan di piská diseña pa brui piská, anto pontnan solar diseña pa warda energia solar. Pontnan i lagonan ta distingi for di beeknan dor di nan velosidat di korienten. Aunke korientenan di beeknan por wordu oberva fasilmente, pontnan i lagonan tin mikro-koriente dirigi ku un systema thermiko anto bientu modera. E kosnan aki ta distingui un pont for di otro terenonan akuatiko manera poelnan di beek anto di tidio.
Riunan[editá | editá fuente]
Artikulo prinsipal, Riu
Un riu ta un kurso di awa natural, normalmente di awa dushi, ku ta laba bai drenta un oceano, un lago, un laman of un otro riu. Den un par di kaso un riu ta simplementa drenta tera of ta seka kompletamente prome ku e yega un otro kurpa di awa. Riunan chikitu por tin hopi nomber dependiente riba nan luga manera beek ku roi; no tin un regla general ku ta defini kiko por wordu yama un riu. Hopi riunan chikitu ta spesifiko pa e lokashon geografiko; un ehemplo ta Burn na eskosia kaminda un riu ta bisa pa ta mas grandi ku un beek pero esaki no tur biaha ta konta dor di e systema vag di e lenga. Un riu ta parti di e siklo hidrológiko. Awa den un riu ta generalmenta kolekta for di persipitashon dor di fangumentu di superfisio, rekargo di awa den tera, anto posnan, anto e losmentu di awa warde den eis natural anto paknan di sneu (glesjernan).
Beeknan[editá | editá fuente]
Artikulo prinsipal, Beek
Un beek of stróm ta un kurpa di awa ku un koriente, konfidi den un plano anto bankonan di koriente. Na Merka un beek ta klasifika komo un kurso di awa mas chikitu di 18 meter di hancura. Beeknan ta conduitonan importante di e syklo di awa, instomentonan den awa di tera ta rekarga anto nan ta sirbi komo un koredor pa migrashon di piská i otro animalnan. E habitad biologiko den e visinidat emidiante di e beek yama e zona ripario. Den e ekstinshon di Holoceno ku ta pasando aworaki beeknan ta un koredor importante pa konekta habitadnan fragmentá anto asina konserviendo biodiversidat. E estudio di beeknan i kursonan di awa in general ta yama hydrologia di superfisio anto ta un parti esensial di geografia ambiental.
Ekosystemanan[editá | editá fuente]
Artíkulo prinsipal, Medio Ambiente, Ekologia
Ekosistemanan ta komponé dor di un variedat di komponentenan ábiotiko i biótiko ku ta funshoná den un manera interrelashoná. E struktura i komposishon ta ser determiná dor di varios faktornan ambiental ku tambe ta interrelashoná. Variashonnan den e faktornan akí lo inisiá modifikashonan dinámiko na e ekosistema. Un par di e komponentenan mas importante ta: tera, atmósfera, radiashon di solo, awa i organismonan bibu.
Sentral na e ekosistema ta e idea ku organismonan bibu ta interaktuá ku kada otro elemento di nan ambiente lokal. Eugene Odum, un fundadó di ekologia a bisa: "Kualke unito ku ta inlui tur e organismonan (e kommunidat) den un area ta interaktuando ku e ambiente fysiko na kua un vloeimentu di energia ta sirkula i ta trese un stuktura trophico mas definí, diversidat biotiko, anto syklonan material (enkambio entre sernan bibante i no-bibante) den e systema tin un ekosystema, espesianan ta konekta i dependiente na otro den e kadena di kuminda, anto enkambio energia anto materia entre nan mes anto nan ambiente. E ekosistema humano ta fundá den e deconstukshon di e dichotonimia di hende/naturalesa anto e premisio ku tur espesia ta dependente di otro, i tambe ku e konsituentenan abiotiko di nan biotipo.
Un unito mas chikitu ta yama un mikroekosistema. Por ehèmpel un mikrosistema por ta un piedra anto tur e bida bou di dje. Un makroekosistema por involvi henter un ekoregion, entre su basin di drainahe.


text:
E lei di screening tei pa keda segun e formadó na 2017, pasombra esaki ta importante pa nos “uitstraling” aki i den eksterior (wak video).
Esei tabata 2017.
E lei tabata bon pa esnan sin étika e tempu aya. Pero awor ku e mes un lei a obligá dos mandatario tuma retiro (di kua unu a rekonosé su akto kastigabel i e otro ta un sospechoso) i ku tin un di tres mandatario den un huki, mester kambi’é. E kambionan no ta enserá sera algun buraku den e lei manera Ministerio Públiko a konsehá, pero ta trata di algun kambio supstanshal. Dje supstanshal ei ku e lei nobo ta bira un èkstrakto lali-lali di e lei ku na 2017 “mester a keda pa semper”.
Bo no mester ta un genio pa komprondé e wega aki. Esun ku mas benefisio lo saka pa kambio di lei a traha un moshon detayá kaminda ta habri kaminda pa un lei di screening nobo i sin djente. Ta remarkabel kon detayá e moshon aki ta (normalmente un moshon ta un deseo di Staten pa despues Gobièrnu yena e aspektonan hurídiko). E argumento ku esun ku a traha e moshon a hasi esaki pasombra e ta un hurista, ta duna e impreshon ku Griffie di Staten -ku tin un batayón di hurista den servisio- no ta kapas pa hinka un moshon den otro.
Awor, no ta na Kòrsou so tin kambionan di lei ku un tempu tabata bon pa oponentenan, pero ku derepente no ta sirbi ora nan ta na poder. Mi ta sigur ku paisnan manera Zimbabwe, Chad, Nicaragua, Laos, Congo i mas ta kontentu pa risibí nos den nan filanan.
Bèrgonsoso!
Willemstad, Kòrsou


text:
Minister di Finansa mr. drs. Javier Silvania tabatin un enkuentro ku empleadonan di Ontvanger pa introdusí su mes i sera konosí. E enkuentro aki ta relashoná ku resien mudansa di Servisio di Impuesto pa WTC. Minister Silvania a hasi uso di e oportunidat pa skucha preokupashon di empleadonan di Ontvanger. Minister tabata satisfecho tokante enkuentro ku empleadonan i a ekspresá su deseo di konta ku sosten di empleadonan pa konhuntamente traha na adelanto di nos pais.
Enkuentro ku empleadonan di Ontvanger